Πατρίσιο Ματρικάρντι: Ένα Λάτιν «θηρίο» για την άμυνα του Αστέρα (vid) | Arcadia Portal\nΠαραδοσιακά και αρκαδικά: Τραχανάς, φέτα και μυζήθρα από τα χωριά της Αρκαδίας (pics)\nΠατρίσιο Ματρικάρντι: Ένα Λάτιν «θηρίο» για την άμυνα του Αστέρα (vid)\nΙούλιος 02, 2018 - 11:00\nΟ εκλεκτός για το κέντρο της άμυνα βρέθηκε και ο Αστέρας Τρίπολης έκλεισε με τον καλύτερο δυνατό τρόπο μια σημαντική θέση και πλέον είναι έτοιμος να βάλει τις τελευταίες του μεταγραφικές πινελιές το επόμενο διάστημα.\nΚαι το όνομα αυτού ; Πατρίσιο Ματρικάρντι. Αυτός είναι ο ποδοσφαιριστής που θα πλαισιώσει το δίδυμο του Κώστα Τριανταφυλλόπουλου και του Τριαντάφυλλου Πασαλίδη στα κιτρινομπλέ μετόπισθεν.\nΟ Πατρίσιο Ματρικάρντι γεννήθηκε στην Αργεντινή πριν από 24 χρόνια στο Φλορέντσιο Βαρέλα και έκανε τα πρώτα του ποδοσφαιρικά βήματα στις ακαδημίες Αρχεντίνος Τζούνιορς για να ακολουθήσει στην συνέχεια ο δανεισμός του στην Σαν Μάριν και την Χιμνάσια Χουχούι.\nΤο νέο μεταγραφικό απόκτημα της αρκαδικής ομάδας διακρίνεται για την δύναμη του και την αυταπάρνηση του αλλά και για το πολύ καλό ψηλό παιχνίδι με τα 1.90 εκατοστά του να τον βοηθούν στον αέρα. Ψηλός, αποφασιστικός και γεμάτος πάθος και αυταπάρνηση ο Πατρίσιο Ματρικάρντι αποτελεί έναν εξελίξιμο και διαφορετικού στυλ στόπερ από τα υπάρχοντα στην ομάδα.\nΟ Αργεντινός για πρώτη φορά στην ποδοσφαιρική του καριέρα παίρνει την απόφαση να αφήσει την Λατινική Αμερική και την πατρίδα του για να περάσει την άλλη άκρη του Ατλαντικού ερχόμενος στην Ελλάδα και τον Αστέρα Τρίπολης σε μια προσωπική πρόκληση για τον ίδιο με βάση και την Ευρωπαϊκή προοπτική των κιτρινομπλέ.\nΟ Αστέρας Τρίπολης ουσιαστικά επενδύει σε έναν ποδοσφαιριστή που έχει στοιχεία που μπορούν να δώσουν επιπλέον επιλογές στο αμυντικό παιχνίδι της ομάδας και παράλληλα με αφορμή την ηλικία του να εξελιχθεί μέσα από την ομάδα δική δουλειά.\nΗ αρκαδική ομάδα δούλεψε με πολύ προσοχή και επιμονή την θέση του κεντρικού αμυντικού με τον Αργεντινό να βρίσκεται στις πρώτες επιλογές του plan b και τελικά να καταφέρνει να πάρει την υπογραφή του και να τον κάνει δικό της.\nΔείτε το βίντεο και γνωρίστε καλύτερα τον Πατρίσιο Ματρικάρντι που βρίσκεται στην χώρα μας και μέσα στις επόμενες ώρες θα ανακοινωθεί και επίσημα από τον Αστέρα Τρίπολης.\nPATRICIO MATRICARDI - JUGADOR PROFESIONAL\nVideo of PATRICIO MATRICARDI - JUGADOR PROFESIONAL\nΥποβλήθηκε από ανωνυμος (χωρίς επαλήθευση) στις Δευ, 02/07/2018 - 14:23.\nΥποβλήθηκε από Anonymous (χωρίς επαλήθευση) στις Τρί, 03/07/2018 - 02:42.\nΑνωνυμακο, κατσε εσυ να\nΑνωνυμακο, κατσε εσυ να δινεις 7 εκατομμυρια για στοπερ και μετα να παρακαλας ομαδες να τον αγορασουν..\nΥποβλήθηκε από ανωνυμος (χωρίς επαλήθευση) στις Τρί, 03/07/2018 - 14:14.\nΑνώνυμε 02/42 και πάλι\nΑνώνυμε 02/42 και πάλι Ωιμέεεεεεεεεεεεεεεεεεεεεεεεεεεεεεεεεεεεεεεεεεε.\n18 Μαρ 2019, 14:02\nΠρόεδρος ΠεΣυ: Καμία κουβέντα από Σπίρτζη και Δέδε για το μεταφορικό ισοδύναμο\n18 Μαρ 2019, 13:55\nΜάρτιος 2019 (860)


Κλέλια Χατζηιωάννου: Η πριγκίπισσα των τάνκερ που πλήρωσε τον ΕΝΦΙΑ στο Χαμόγελο του Παιδιού - besdes.gr\nΚλέλια Χατζηιωάννου: Η πριγκίπισσα των τάνκερ που πλήρωσε τον ΕΝΦΙΑ στο Χαμόγελο του Παιδιού\nΌπως είναι γνωστό ο Οργανισμός είχε κληθεί να καταβάλει το ποσό των 57.313,31 ευρώ, που πλήρωσε τελικά η Κλέλια Χατζηιωάννου.\nΗ φωτογραφία συνοδεύεται και με το παρακάτω σχόλιο:\nΗ Κλέλια Χατζηιωάννου απασχολεί πολύ συχνά τα Μ.Μ.Ε. Ποιος δεν ξέρει το αμφιλεγόμενο ειδύλλιό της με τον πρίγκιπα του Μονακό Αλβέρτο;\nΑν γυρίσουμε το χρόνο πίσω, θα δούμε ότι όλα ξεκίνησαν το 2004, στους Ολυμπιακούς Αγώνες στην Αθήνα, όπου η απλή γνωριμία τους (σε πολλούς χορούς του πριγκιπάτου τόσο η ίδια όσο και η οικογένειά της έχουν δώσει το «παρών» τους) μετατράπηκε σε μια δυνατή φιλία, αλλά και σ’ ένα λαμπερό πάρτι στη θαλαμηγό «ΚΛΕΛΙΑ2», με εκλεκτούς καλεσμένους, μέλη της υψηλής κοινωνίας του Μονακό καθώς και τον πρωθυπουργό του Μονακό.\nΣ’ εκείνο το πάρτι, το χορό άρχισαν η Κλέλια και ο Αλβέρτο και ο ένας χορός έφερε τον άλλο.\nΕκείνοι που γνώρισαν το γιο της αείμνηστης Grace Kelly και αδελφό της Καρολίνας και Στεφανί μιλούν για έναν απλό και ήσυχο άνθρωπο. Σ’ εκείνο το πάρτι, το χορό άρχισαν η Κλέλια και ο Αλβέρτο και ο ένας χορός έφερε τον άλλο.\nΟ γάμος έλαβε χώρα στις 23 Σεπτεμβρίου του 1990, με όλους τους τύπους, μπλε Rolls Royce για τη νύφη και κουστωδία λευκών Rolls Royce για τη συνοδεία της, υψηλούς προσκεκλημένους και παραμυθένια δεξίωση στο ξενοδοχείο Intercontinental. Αμέσως μετά το γάμο, το ζευγάρι εγκαταστάθηκε στο Παλαιό Ψυχικό σ’ ένα σπίτι ιδιοκτησίας Χατζηιωάννου, ενώ παράλληλα απέκτησαν διαμέρισμα στο Μονακό, διαμέρισμα στο Λονδίνο, κτίριο γραφείων στον Πειραιά και όροφο γραφείων στο Παλαιό Ψυχικό.\nΕπιπλέον, απέκτησαν σπίτι στο Κεφαλάρι και εξοχικό στη Χίο. Στο ζευγάρι είχε εκχωρηθεί η θαλαμηγός Lady C (Μπαλιέτο 36 μέτρων), η οποία σήμερα ανήκει στον επιχειρηματία Γιώργο Αποστολόπουλο. Τον Ιανουάριο του 1993 χώρισαν.\nΟ Ιωάννης αποχώρησε από το σπίτι τους. Έπειτα από τέσσερις μήνες άρχισε η διαμάχη των δύο οικογενειών αναφορικά με τα οικονομικά και τις επιχειρήσεις. Με απόφαση του Εφετείου Πειραιά, ο Γιάννης Φράγκος καλείται να γυρίσει πίσω σχεδόν 100 εκ. δολάρια στην οικογένεια Χατζηιωάννου.


«Εισιτήριο νίκης» από τo Ηράκλειο (φωτογραφίες-βίντεο) :: left.gr\n21:51 | 23.05.2019\nΤο εθνικό και κοινωνικό συμφέρον του τόπου απαιτεί τη μέγιστη δυνατή ενότητα του λαού μας. Η ανάκαμψη της πατρίδας στη μεταμνημονιακή εποχή πρέπει να είναι και θα είναι υπόθεση των πολλών. #Ηράκλειο #Κρήτη #ΣΥΡΙΖΑ #ΈχουμεΤηΔύναμη #Ευρωεκλογές2019 #Εκλογές2019 pic.twitter.com/aeIZhn6eOx\n— Αλέξης Τσίπρας (@atsipras) 23 Μαΐου 2019\nΑναλυτικά η ομιλία του Πρωθυπουργού και Προέδρου του ΣΥΡΙΖΑ, Αλ. Τσίπρα στο Ηράκλειο:\nΌμως, πολίτες του Ηρακλείου, δημοκρατικέ λαέ της Κρήτης, αν αυτό είναι το δικό μας σχέδιο, το σχέδιο των πολιτικών μας αντιπάλων ποιο είναι; Έχετε καταλάβει ποιο είναι; Πιστεύω ότι έχει καταλάβει μέχρι και ο τελευταίος πολίτης ποιο είναι το σχέδιό τους. Όταν είπαμε 13η σύνταξη, ο κ. Μητσοτάκης είπε ότι είναι λαϊκισμός και ανέφικτο και δεν εγγυήθηκε για τη διατήρησή της. Και δεν είναι μόνον αυτό. Δεν είναι ότι είπε δεν εγγυόμαστε τη σύνταξη, αλλά είπε και δεν εγγυόμαστε το 8ωρο και δεν εγγυόμαστε τη μείωση του ΕΝΦΙΑ στις λαϊκές περιουσίες. Και δεν εγγυόμαστε καμία μόνιμη θέση εργασίας στην Υγεία και την Παιδεία. Τι ακριβώς, όμως εγγυώνται; Το μόνο που εγγυώνται για ασφαλιστικό τύπου Πινοσέτ, που θα οδηγήσει σε νέες μεγάλες περικοπές στις συντάξεις. Το μόνο που εγγυώνται είναι για 7ημερη εργασία, για επιστροφή του 1 προς 5 σε προσλήψεις - αποχωρήσεις στο δημόσιο και Φορολογία 9% από το πρώτο ευρώ για τους αγρότες.\nΝα είστε καλά, σας ευχαριστώ θερμά, από τα βάθη της καρδιάς μου, γι' αυτή τη δύναμη ψυχής που μου δώσατε σήμερα με την παρουσία σας. Αυτό είναι ένα πανηγύρι δημοκρατίας σήμερα μπροστά μου. Αυτό το πανηγύρι θα φτάσει, να είστε σίγουροι, θα φτάσει στα πέρατα της Ελλάδας και στα πέρατα της Ευρώπης. Την Κυριακή κάποιοι θα τρίβουν τα μάτια τους.\nΕυχαριστώ την Κρήτη και το Ηράκλειο γι' αυτή την μεγάλη τόνωση που δίνει στον αγώνα μας. Γεια σας.\ntags: Αλέξης Τσίπρας, Ηράκλειο, Κρήτη


Ο Βασίλης των ορέων | Η ΚΑΘΗΜΕΡΙΝΗ\nΟ Βασίλης των ορέων\nΤο καλοκαίρι, βλέποντάς το τυχαία στην προθήκη ενός επαρχιακού βιβλιοπωλείου, αγόρασα το βιβλίο του Βασίλη Παλαιοκώστα «Μια φυσιολογική ζωή: Δράσεις και αποδράσεις ενός επικηρυγμένου».\nΤο πήρα από περιέργεια, χωρίς να υποψιάζομαι ότι ο Παλαιοκώστας τα καταφέρνει εξίσου καλά με τη γραφή όσο με τις ληστείες, τις απαγωγές και τις δραπετεύσεις.\nΜόλις είχα τελειώσει να διαβάζω την «Εκθεσιν περί Ληστείας» του Γεώργιου Λασσάνη προς το υπουργείο Εσωτερικών το 1856, που εκδόθηκε πέρυσι από τη Βιβλιοθήκη της Βουλής των Ελλήνων («Κ», 18 Αυγούστου, 2019). Εκεί, ο τότε νομάρχης Αττικής και Βοιωτίας σημειώνει για τον πιο γνωστό λήσταρχο της εποχής: «Ο Δαβέλης… είναι βάναυσος αλλ’ ευφυής και φιλόδοξος, έχει ως πρότυπον τα παλαιά καπιτανάτα των κλεφτών και συχνά ερωτά αν τον έβγαλαν τραγούδι». Το τραγούδι του Χρήστου Νταβέλη ζει.\nΗ νέα έκδοση του βιβλίου που έγραψε εκείνη την εποχή ο Εντμοντ Αμπού, «Ο βασιλεύς των ορέων» (Μεταίχμιο), μας υπενθυμίζει την ενδημική φύση της ληστείας στην Ελλάδα.\nΟ Παλαιοκώστας έγραψε το δικό του τραγούδι, σε 600 σελίδες (Εκδόσεις των Συναδέλφων, 2019). Περιέργως δεν αναφέρεται (ή μήπως μου διέφυγε) στη φήμη του ως Ρομπέν των Δασών· παρατηρεί, όμως, ότι η λεία συνήθως καταλήγει πάλι στις τράπεζες.\nΦέρεται να ζει στο εξωτερικό μετά τη δεύτερη απόδραση από τον Κορυδαλλό με ελικόπτερο το 2019. Βρίσκεται στη λίστα των «πιο καταζητούμενων Ευρωπαίων» της Europol, επικηρυγμένος με το ποσό του 1 εκατ. ευρώ.\nΟπως ο Νταβέλης, ο Παλαιοκώστας βλέπει εαυτόν ως συνέχεια των κλεφτών της εποχής της Επανάστασης, ως μαχητή της ελευθερίας. Εντάσσει σε αυτόν τον φαντασιακό αέναο αγώνα τη σχέση που αναπτύχθηκε μεταξύ ποινικών και «αντιεξουσιαστών» κρατουμένων τα τελευταία χρόνια.\nΚάποια στιγμή, καταδιωκόμενος με άλλους δύο, βρίσκεται στον Κόζιακα, βουνό του νομού Τρικάλων. Σκέφτεται τον λήσταρχο Μήτρο Τζατζά, που κυριαρχούσε στην περιοχή έως τον θάνατό του σε συμπλοκή με αποσπάσματα το 1930 (μεταξύ άλλων στην καριέρα του, είχε απαγάγει βουλευτές). «Καθισμένοι εκεί ψηλά, νιώθαμε ο συνδετικός κρίκος εκείνων των αγέρωχων κι ακάλυπτων ενόπλων με τους τωρινούς οργισμένους κουκουλοφόρους που αντιστέκονται στην ίδια ακριβώς εξουσία με το ίδιο διακύβευμα. Και το κάνουν με τους δικούς τους παραλλαγμένους τρόπους».\nΣε άλλο σημείο, ενώ λοιδορεί τα μέλη της 17Ν για τη στάση τους μετά τη σύλληψη τους, εξαιρεί τον «άξιο» Κουφοντίνα.\nΤο βιβλίο δεν είναι μόνον τα απομνημονεύματα ενός επικηρυγμένου, είναι και κάλεσμα σε αγώνα. Δεν απαιτεί προσοχή μόνο για αυτό, όμως.\nΠαρά τις επιφυλάξεις που πρέπει να έχει κανείς, γνωρίζοντας ότι ο συγγραφέας θα έχει ιδιαίτερη αντίληψη των πραγμάτων και θα λέει μόνο όσα τον συμφέρουν, ότι μπορεί να μην είναι ο ίδιος που γράφει, ο Παλαιοκώστας προσφέρει μια πολύτιμη υπηρεσία.\nΜπήκε στην κοιλιά του κτήνους και μας περιγράφει τον υπόκοσμο, το δικαστικό σύστημα, τις φυλακές – με αποκαλύψεις που οφείλουν να απασχολήσουν εισαγγελείς. Δείχνει τη συχνά εγκληματική διαχείριση που το ελληνικό κράτος επιφυλάσσει σε όσους μπλέκονται στα γρανάζια του. Ομως, πέρα από την ανοργανωσιά, τη βαναυσότητα και τη μιζέρια, σημειώνει και εκδηλώσεις ανθρωπιάς από κάποιον αστυνομικό ή από τις γυναίκες που πάνε φαγητό στη γειτονική φυλακή για ανθρώπους που δεν γνωρίζουν.\nΤο βιβλίο είναι και εξαιρετικό αφήγημα. Αποδεικτικό είναι το πιο απρόσμενο κομμάτι του. Κάποια στιγμή –τέλος του ’91, αρχές ’92– ο Παλαιοκώστας και ένας φίλος διασχίζουν την επαρχιακή Κίνα με ποδήλατα. Σε μια αγροτική περιοχή παρατηρεί την έλλειψη τρακτέρ: «Το μόνο που βλέπαμε ήταν να προεξέχουν απ’ τις κάθε λογής φυτείες άπειρα ψάθινα καπελάκια… Είχες την αίσθηση ότι οι Κινέζοι μίλαγαν με τα φυτά τους». Εκτός από ένα – δυο σημεία όπου μοιάζει σαν κάποιος άλλος να κόλλησε μανιφέστο στο αφήγημα του, η γραφή είναι λιτή και γλαφυρή.\nΟ Παλαιοκώστας μιλάει για τα παιδικά του χρόνια στα βουνά πάνω από τα Τρίκαλα, για τις ληστείες, τις αποδράσεις, τις ανταλλαγές πυροβολισμών με την αστυνομία, τις σχέσεις μεταξύ ληστών, μεταξύ φυλάκων και φυλακισμένων, τις σχέσεις που ανέπτυξε με τους ομήρους του. (Σαν ανάποδο σύνδρομο της Στοκχόλμης, θέλει τα θύματά του να τον συμπαθούν.)\nΤο θεωρεί φυσιολογικό να απειλεί ανθρώπους με όπλα και αυτοί να γνωρίζουν τις καλές προθέσεις του. Αρνείται με πάθος ανάμειξη στη δολοφονία του Γιώργου Βασιλάκη, υπασπιστή του υπουργού Προστασίας του Πολίτη Μ. Χρυσοχοϊδη, με δέμα-βόμβα το 2010.\nΔεν λέει πώς μυήθηκε στο έγκλημα ούτε εάν μετανιώνει για οτιδήποτε, ούτε για όσα έχασε από αυτό που οι υπόλοιποι λέμε «φυσιολογική ζωή».


Οι περισσότεροι από εμάς αναζητούμε συνεχώς τον λόγο πίσω από όσα συμβαίνουν, ιδιαίτερα όταν ξεπερνούν κατά πολύ τη λογική μας. Με όσα ζούμε τον τελευταίο καιρό, αυτό αποκτά διαφορετική σημασία. Η αμφισβήτηση και η δυσπιστία ξεχειλίζουν, δικαιολογημένα ή όχι.\nΘα σου μιλήσω, όμως, για τη δύναμη του να διατηρείς ακλόνητη την πίστη στη διαδικασία. Την πίστη πως όλα τα πράγματα, ακόμα και τα πιο απίθανα ή τα πλέον δυστοπικά, γίνονται στη ζωή μας για το ανώτερο καλό μας.\nΌλα συμβαίνουν για κάποιον ανώτερο ενεργειακά λόγο και γίνονται για να μας βοηθήσουν να πετύχουμε οτιδήποτε θέλουμε. Ακόμα και οι αναποδιές είναι μεταμφιεσμένες ευλογίες που σε ξεβολεύουν λίγο τώρα για να μην σε συντρίψει η πραγματικότητα μετά.\nΠέρα, λοιπόν, από το αρχικό σοκ όταν κάτι εξελίσσεται απρόσμενα και μας αιφνιδιάζει, υπάρχει εκείνη η πτυχή όπου ενεργειακά ανοίγει μια ρωγμή στον χρόνο θέτοντας τις βάσεις για μεγάλες και εν τέλει θετικές αλλαγές στη ζωή μας.\nΚράτησε ψηλά την πίστη σου στους δομημένους στόχους σου και δες τις ανατροπές σαν το δύσκολο αλλά αναγκαίο σκαλοπάτι για να ανέβεις ακόμα πιο ψηλά. Μπορεί η χρονική συγκυρία να φαίνεται απαγορευτική για υψηλούς στόχους, αλλά ίσως αυτή η περίεργη στροφή να είναι αυτό ακριβώς που χρειάζεσαι για να διαγράψεις μια πιο αισιόδοξη πορεία στη ζωή.


Τον χώρο και τον χρόνο μέσα στους οποίους ζούμε...\nΔημόσιος αποκεφαλισμός γυναίμας στην μέση του δρόμου... Πιθανόν για παραδειματισμό...\nΑντιγράφουμε το σχετικό ρεπορτάζ από τον ιστότοπο Nooz.gr. Παραθέτουμε φωτογραφία, αλλά στον ιστότοπο υπάρχει και το σχετικό video της παγκόσμιας ντροπής...\nΣοκ και αποτροπιασμό προκαλεί ένα βίντεο, που κάνει το γύρο του κόσμου, και δείχνει μια γυναίκα στη Σαουδική Αραβία να αποκεφαλίζεται στη μέση του δρόμου, ενώ φωνάζει ότι είναι αθώα.\nΗ Layla bint Abdul Mutaleb Bassim κατηγορήθηκε ότι σκότωσε την κόρη του συζύγου της, αφού προηγουμένως την παρενόχλησε σεξουαλικά, βιάζοντάς την με ένα σκουπόξυλο. Μέσω συνοπτικής διαδικασίας κρίθηκε ένοχη και καταδικάστηκε σε εκτέλεση.\nΌπως φαίνεται στο συγκλονιστικό βίντεο, η γαυνίκα σύρεται βιαίως στους δρόμους της Μέκκα από τους δήμιους της, ενώ ακούγεται να ουρλιάζει: "Δεν σκότωσα. Χαράμ, χαράμ, χαράμ (σ.σ.: αμαρτία). Δεν σκότωσα. Δεν σας συγχωρώ... Αυτό είναι αδικία".\nΤελικά, ο δημόσιος εκτελεστής την αποκεφαλίζει με δύο χτυπήματα με τη χαντζάρα. Μετά την εκτέλεση, μια φωνή ακούγεται να διαβάζει το έγκλημά της.\nΣημειώνεται ότι στη Σαουδική Αραβία, οι εκτελέσεις γίνονται δημόσια. Το βίντεο που δημοσιοποιήθηκε το Σάββατο ξεσήκωσε θύελλα αντιδράσεων παγκοσμίως, αλλά και στη χώρα. Στη Σαουδική Αραβία η κοινή γνώμη εξοργίστηκε όχι για την ποινή, αλλά για το γεγονός πως η πράξη μαγνητοσκοπήθηκε και ανέβηκε στο Διαδίκτυο. Έτσι, οι Αρχές συνέλαβαν ένα άτομο για την καταγραφή της εκτέλεσης.\nΠρόκειται για την 10η εκτέλεση του 2015 που πραγματοποιείται στη Σαουδική Αραβία, η οποία -σύμφωνα με τη Διεθνή Αμνηστία- είναι η τρίτη χώρα σε εκτελέσεις μετά το Ιράν και το Ιράκ.


ΦΩΤΕΙΝΟ ΚΕΝΤΡΟ/Βιβλία | Κριτικές βιβλίων (Diavasame.gr)\nΦιλοσοφικό δοκίμιο στα ίχνη του υψηλόφρονος Περικλή Γιαννόπουλου με τη λογοτεχνική σύμβαση της έκδοσης των χειρογράφων (του χειρογράφου) ενός εκλιπόντος εστέτ με το συμβολικό όνομα Άγγελος Ξένος, ενός ανθρώπου που περιγράφεται στα «Επιλεγόμενα του Επιμελητή της Έκδοσης» ως σχολαστικός και μανιακός με την καθαριότητα και την τάξη. Αναζητητής της Αιώνιας Αρμονίας, της πυθαγόρειας «μουσικής των σφαιρών» ο ομιλητής-γράφων παραπέμπει ανάμεσα στον Νεοκλασικισμό και στον Νεορομαντισμό με τον ενθουσιασμό ενός αιώνιου έφηβου, όχι εντελώς απαλλαγμένου από κάθε είδος ναρκισσισμού, αν και δηλώνεται ρητώς η πρόθεσις ή ο στόχος «να μπορέσει να διαγράψει τον εαυτό του προτού γράψει» (σελ. 252), κάτι που δεν καθίσταται βεβαίως εφικτό αφού κάθε πράξη κατα-γραφής είναι κατ’ αρχήν ερωτική, με την ορφική έννοια της συμπαντικής φιλότητος. Από μόνη της λοιπόν η πράξη της γραφής εμπεριέχει την αλαζονεία και την περηφάνια του ενσάρκου πνεύματος το οποίο θεωρεί πως μπορεί καλύτερα αυτό από κάθε άλλο τη δεδομένη χωροχρονική στιγμή να αποτυπώσει ένα «ενσταντανέ» της περιρρέουσας ατμόσφαιρας. Ειδικά στα χρόνια της Κρίσης ο καταιγισμός των ανθρώπων που εκφράζονται με τον ελεύθερο δοκιμιακό λόγο έχει σημαντικά πληθύνει κι αυτό είναι απολύτως λογικό και θεμιτό, παράλληλα με την πλημμυρίδα των αισθηματολογούντων. Ο κάθε ένας κι η κάθε μία επιζητεί να βρει μία αιτία για το χάλι μας, μια κάποια λύση, την αχτίδα έστω της αισιοδοξίας που θα επιτρέψει την ανάσταση της δημιουργικότητας και την έξοδο από τη σκοτεινή, ζοφερή, μουχλιασμένη κι αηδιαστική σήραγγα με τα ασπόνδυλα στην οποία βρεθήκαμε εκόντες-άκοντες. Όλ’ αυτά απολύτως θεμιτά κι ανθρώπινα, ιδιαίτερα όταν προέρχονται από τα σολωμικά «κινήματα της ψυχής» που ο Πλάτωνας χαρακτηρίζει «αυτοκίνητον». Παίζοντας συχνά με τον λόγο ο καλός συγγραφέας και διανοητής Θανάσης Λάμπρου φιλοτεχνεί αντιπαραθέσεις όπως αυτοκίνητος ψυχή ή πνεύμα – αυτοκίνητο, άσφαλτος – σφάλματα και άλλα περισσότερο ή λιγότερο επιτυχημένα. Τα σχήματα λόγου επιτείνουν την ειρωνεία του ύφους και δίδουν μια σαρκαστική πνοή στο όλον πόνημα, ουχί όμως κι αυτοσαρκαστικήν, αφού το υποκείμενο ή δεν υπάρχει ή κινείται στον ιδεατό χώρο των τελείων μαθηματικών εννοιών. Αυτή η ηθελημένη καταγγελτική διάθεση χαρίζει στο κείμενο έναν χαρακτήρα υψιπετή αν όχι και διδακτικό. Φιλοσοφικά ερωτήματα αναμεμειγμένα με μεγάλη δόση χαρμολύπης και μανιχαϊστική αναζήτηση του Φωτός ως φορέα όχι μόνον Πληροφορίας αλλά και Αλήθειας, που μοιάζει ως μόνη προϋπόθεση για την επίτευξη του Κάλλους και της πολυπόθητης ερμηνείας. Είχα καιρό να διαβάσω κάτι τόσο ακραίο και καθαρό, κρυστάλλινο θα έλεγα στο ύφος και στη μορφή του. Κάτι τόσο ξάστερο, γάργαρο και τρυφερό συνάμα, γιατί μόνον κάποιος που θεωρεί τον άνθρωπο φύσει καλόν κι εν δυνάμει θεόν, κατ’ εικόνα και ομοίωσιν Του Δημιουργού του, μόνον αυτός μπορεί να γράψει τόσο αυστηρά και παθιασμένα. «Θεοί εστέ», όπως υπόσχεται ο Χριστός στη Βίβλο, μόνο που παρατηρώντας την κατάντια γύρω σου, την απληστία και τον άκρατο υλισμό καταλήγεις αναπόφευκτα σε απαισιόδοξες σκέψεις τόσο που μετατρέπεται σε ανιαρή η τόση οργισμένη αυτολύπηση αν δεν αντισταθμίζεται με την απαραίτητη αντίστιξη, που δεν είναι άλλη από την εύθυμη αντιμετώπιση της ζωής ως πεδίου ασκήσεως της κληρονομικής χαράς που όλοι εμείς, τα ταλαίπωρα γήινα πλάσματα δικαιούμεθα. Αυτό είναι κάτω από το λεπτοκεντημένο αυτό κείμενο: η απαίτηση της ευτυχίας στο εδώ και τώρα, σε αυτή τη ζωή. Καμία μεταφυσική δεν παρεισφρέει στη μυθολογία του ομιλούντος προσώπου. Κι η επίσημη μυθολογία της Κλασικής Αρχαιότητας λειτουργεί μάλλον ως πρόσχημα ή ως αναγκαία σύμβαση, όχι όμως ως ικανή κι αναγκαία συνθήκη για την πλοκή της αφήγησης. Από τα σπάνια καλοδουλεμένα βιβλία με μία παρατήρηση: οι επεμβάσεις του δήθεν επιμελητή του εκδοθέντος χειρογράφου θα έπρεπε να μπαίνουν σε υποσημειώσεις ή με λεπτότερα στοιχεία για να μην μπερδεύεται ο αναγνώστης.\nΣίγουρα δεν απευθύνεται στους αναγνώστες των ευπώλητων μυθιστορημάτων της ροζ λογοτεχνίας ο Θανάσης Λάμπρου. Είναι συνοπτικός και συνεκτικός. Φιλοσοφικός λόγος εν αναπτύξει, εκλαϊκευμένη Επιστήμη, Γνώση προς από-γνωσιν, έμπρακτος αμφισβήτησις των πάντων κι άλλα πολλά, ων ουκ έστιν αριθμός. Ο λογισμός όμως είναι αρχιτεκτονικώς δομημένος, γεωμετρημένος θα έλεγα με τόση ακρίβεια και καθαρότητα που μόνον τα προπλάσματα των έμπειρων μηχανικών μπορούν να έχουν. Η αφαίρεση είναι ένδειξη δεξιοτεχνίας. Κι η συμπύκνωσις επίσης. Αν υπήρχαν περισσότερες παρηχήσεις και μουσικότητα στον λόγο θα έλεγα πως αυτό το πόνημα είναι κυρίως λογοτεχνικόν. Όμως τώρα εκκρεμεί ανάμεσα στην τεκμηριωμένη ακαδημαϊκή διατριβή και στην επιμελημένη αρθρογραφία. Κι αυτή η κριτική μου επισήμανση δεν έχει επικριτική διάθεση, αλλά αφού ομολογείται στο γραπτό πως η ποίηση είναι η ανώτερη μορφή έκφρασης, τότε η αποχή από αυτήν και οι παρεκβάσεις του λογισμικού μέρους του δεξιού ημισφαιρίου του ανθρωπίνου εγκεφάλου δίδουν στην τόση αναλυτική επιχειρηματολογία χαρακτήρα εμπορικού ή οικονομικού ισολογισμού κι αφαιρούν κάθε διονυσιακή έκσταση από μία πράξη κατ’ αρχήν κι εξ ορισμού απολλώνια . Ετούτο το ιδιαίτερο χαρακτηριστικό καθιστά κρυπτικό το κείμενο και του προσδίδει μιαν άλλου είδους λογοτεχνικότητα, εξ αντιθέτου ίσως. Όσο κι αν συμφωνεί ή διαφωνεί ο συγγραφέας Θανάσης Λάμπρου με αυτή μου την άποψη, ως επαρκής αναγνώστης δικαιούμαι να καταβυθιστώ στον κοσμικό-συμπαντικό ρυθμό που άλλοτε τον βρίσκω κι άλλοτε τον χάνω στα περισσότερα τυπωμένα ή χειρόγραφα κείμενα. Εδώ υπάρχει, διαγιγνώσκω πως υπάρχει μια μεσογειακή πληθωρικότητα που τείνει προς το άναρχο κι άτακτο της ιδιοσυγκρασίας των ανθρώπων που ζουν σε αυτήν την κατασυκοφαντημένη και περικαλλή χώρα. Η πολλή αυτολύπηση και το πολύ αυτομαστίγωμα αφαιρούν πολλά από την ηδονή της ανάγνωσης και προκαλούν μουσικές αρρυθμίες που όμως δεν σκιάζουν στο ελάχιστο το (επι-)κοινωνούμενο νόημα. Ούτως ή άλλως, πρόκειται για ένα από τα πλέον ενδιαφέροντα και προσεγμένα βιβλία της πρόσφατης εκδοτικής παραγωγής από έναν οίκο που μόνον ποιότητα νοιάζεται, δημιουργεί και προωθεί.\nΤο «Φωτεινό Κέντρο» του Θανάση Λάμπρου είναι μια φιλοσοφική παραβολή για τα κακώς κείμενα αυτού του τόπου έτσι όπως ξεβράζονται στην ομηρική ακρογιαλιά της Αιωνιότητας στα άθλια χρόνια της Κρίσης, οικονομικής αλλά κυρίως πολιτισμικής. Ας βγει κάτι καλό απ’ όλο αυτό. Κάθε διαμαρτυρία και μάλιστα έγγραφη λειτουργεί σαν πετραδάκι στο μέσο μιας βαλτωμένης λίμνης. Με ή χωρίς τον Περικλή Γιαννόπουλο που αυτοκτονεί στον Σκαραμαγκά (!!!) μπαίνοντας στη θάλασσα πάνω στο άλογό του, υπενθυμίζοντας το λαϊκό εκείνο μύθευμα για τους Κολοκοτρωναίους που «καβάλα πάν’ στην εκκλησιά, καβάλα προσκυνάνε, καβάλα παίρν’ αντίδερο απ’ του παπά το χέρι». Ο αυτοπυροβολισμός του Περικλή Γιαννόπουλου διαφέρει από τον αυτοπυροβολισμό του Καρυωτάκη. Είναι άλλης τάξης κι αισθητικής φαινόμενα. Όπως κι ο συγγραφέας αυτού του πονήματος αυτοκτονεί υβρίζοντας τρόπον τινά τους ομοίους, τους οικείους, τους συμπατριώτες και συνταξιδιώτες του σε αυτό το καράβι που έχει το όνομα Ελπίδα, Θλίψη κι ό,τι άλλο μπορεί να μηχανευτεί κανείς.\nΗ τόση απελπισία λειτουργεί πάντα ομοιοπαθητικά. Κι από αυτή την άποψη ο Θανάσης Λάμπρου επέτυχε τον στόχο του, παρά τις ακραίες απόψεις που διατυπώνει κρατώντας απόσταση ασφαλείας από το εκτόνωμά του [θα μπορούσα να πω και «εκτόπλασμά του» αλλά προτιμώ να νεολογίσω], αφού υποτίθεται ότι επιμελείται το χειρόγραφου ενός πεθαμένου σύγχρονου «αγίου» και μάρτυρα μιας δυσκοίλιας εποχής περί τα πνευματικά προϊόντα που αξίζει να καταταχθούν, να ελεγχθούν και να μελετηθούν για πάνω από μία φορά.\nΡομαντική προσπάθεια με ζέον αποτέλεσμα.\nΕυάγγελος Βενιζέλος ΠΟΛΙΣ\nΝάνος Βαλαωρίτης ΨΥΧΟΓΙΟΣ


Την Κυριακή 2 Μαΐου 1893 περίπου 2.000 άνθρωποι συγκεντρώθηκαν στην Αθήνα και διαδήλωσαν, ζητώντας την καθιέρωση της 8ωρης ημερήσιας εργασίας. Ήταν η πρώτη Εργατική Πρωτομαγιά στην Ελλάδα, αναφέρει το ΑΠΕ-ΜΠΕ.\nΤην κινητοποίηση είχε οργανώσει ο Κεντρικός Σοσιαλιστικός Σύλλογος του Σταύρου Καλλέργη, ο οποίος είχε ιδρύσει τον Σύλλογο τρία χρόνια πριν, ενώ εξέδιδε παράλληλα την εφημερίδα «Σοσιαλιστής». Οι συγκεντρωμένοι ενέκριναν ψήφισμα, το οποίο επέδωσαν στον Πρόεδρο της Βουλής. Με το ψήφισμα ζητούσαν, εκτός από το οκτάωρο, την καθιέρωση της αργίας της Κυριακής και τη χορήγηση σύνταξης στα θύματα των εργατικών ατυχημάτων. Η άρνηση του προέδρου να το εκφωνήσει, προκάλεσε τη θορυβώδη αντίδραση του Καλλέργη και τελικά τη σύλληψη και την καταδίκη του σε φυλάκιση 10 ημερών «για διατάραξη της συνεδρίασης».


Τραγωδία: Πέθανε ποδοσφαιριστής σε ηλικία 32 ετών - 04.01.2022, Sputnik Ελλάδα\nΤραγωδία: Πέθανε ποδοσφαιριστής σε ηλικία 32 ετών\nΈνιωσε μια αδιαθεσία και άφησε την τελευταία του πνοή. 04.01.2022, Sputnik Ελλάδα\nΛίγες μέρες πριν τη διεξαγωγή του Κόπα Άφρικα, η Ακτή Ελεφαντοστού θρηνεί για έναν ποδοσφαιριστή. Ο Ουσού Κονάν Ανισέτ είναι νεκρός.Ο Ανισέτ πέθανε όταν επισκέφτηκε την πατρίδα του και σύμφωνα με δημοσιεύματα του τοπικού Τύπου δηλητηριάστηκε.Ο Ουσού Κονάν Ανισέτ, ο οποίος αγωνίστηκε ως επιθετικός, σημείωσε τέσσερα γκολ σε 17 αγώνες στη Φινλανδία με τη φανέλα της Ελσίνκι.Η τελευταία του ομάδα ήταν η Al-Bukiryah από τη Σαουδική Αραβία. Εκτός από τη Φινλανδία και τη Σαουδική Αραβία, ο επιθετικός έπαιξε σε Ακτή Ελεφαντοστού, Τυνησία, Αίγυπτο, Ομάν, Τουρκία, Ελβετία και Βιετνάμ.\nθάνατος, αθλητισμός, ποδοσφαιριστής, ακτή ελεφαντοστού, αθλητικά, πέθανε, αθλητής\n14:58 04.01.2022 (Ανανεώθηκε: 15:17 04.01.2022)\n© Φωτογραφία : Menelaos Myrillas / SOOCΜπάλα ποδοσφαίρου 2018\nΈνιωσε μια αδιαθεσία και άφησε την τελευταία του πνοή.\nΛίγες μέρες πριν τη διεξαγωγή του Κόπα Άφρικα, η Ακτή Ελεφαντοστού θρηνεί για έναν ποδοσφαιριστή. Ο Ουσού Κονάν Ανισέτ είναι νεκρός.\nΟ Ανισέτ πέθανε όταν επισκέφτηκε την πατρίδα του και σύμφωνα με δημοσιεύματα του τοπικού Τύπου δηλητηριάστηκε.\nΟ Ουσού Κονάν Ανισέτ, ο οποίος αγωνίστηκε ως επιθετικός, σημείωσε τέσσερα γκολ σε 17 αγώνες στη Φινλανδία με τη φανέλα της Ελσίνκι.\nΗ τελευταία του ομάδα ήταν η Al-Bukiryah από τη Σαουδική Αραβία. Εκτός από τη Φινλανδία και τη Σαουδική Αραβία, ο επιθετικός έπαιξε σε Ακτή Ελεφαντοστού, Τυνησία, Αίγυπτο, Ομάν, Τουρκία, Ελβετία και Βιετνάμ.


COMPANY - spconstructions.eu\nΗ Sp Constructions ειδικεύεται στην ανακαίνιση όλων των οικημάτων, κατοικιών, καταστημάτων και επαγγελματικών χώρων.\nΜε ειδικευμένους τεχνίτες και ταλαντούχους σχεδιαστές interior – exterior design σας εξασφαλίζει την ομαλή μετάβαση από το παλαιό στο νέο.\nΕίναι προσωπική μας ευθύνη να δώσουμε ζωντάνια και πνοή στο χώρο σας,με γνώμονα την αφοσίωση και την πολυετή πείρα μας, αποκαθιστώντας την παλαιότερη, υπάρχουσα εικόνα σε ένα νέο δημιούργημα που θα καλύπτει πλήρως τις ανάγκες σας.\nΣτην περίπτωση που μια ανακαίνιση αφορά κτίσματα διατηρητέα ή με αρχιτεκτονική αξία, είμαστε υπεύθυνοι να προστατεύσουμε όλα εκείνα τα πολιτιστικά στοιχεία που πρέπει να διατηρηθούν.\nΧαρίζουμε στα καινούργια κτίσματα τη λειτουργικότητα και την υψηλή αισθητική που απαιτείται προκειμένου να δώσουμε τη μέγιστη αξία και να αναπτύξουμε όλες τις δυνατότητες που μπορεί να διαθέτει ένας χώρος.\nΕμείς μπορούμε να εγγυηθούμε όλες εκείνες τις διαδικασίες και τα αποτελέσματα που εσείς επιθυμείτε από μια ανακαίνιση.\n«Ανακαινίσεις χώρων high-end εσωτερική και εξωτερική αναβάθμιση».\nΑπό το 2001, η SP CONSTRUCTIONS με απόλυτη εμπειρία στις ανακαινίσεις προσφέρει ένα πλήρες φάσμα υπηρεσιών ανακαίνισης κατοικιών, ανακαινίσεις καταστημάτων, ανακαινίσεις ξενοδοχείων συμπεριλαμβανομένων: ανακαίνιση κουζίνας, ανακαίνιση μπάνιου, ανακαινίσεις ξενοδοχείων, ηλεκτρολογικές εγκαταστάσεις, ολική και μερική ανακαίνιση.\nΑπό το σχεδιασμό, μέσα από όλες τις φάσεις της κατασκευής, παρέχουμε την τεχνογνωσία που απαιτείται για να κάνουν το έργο σας επιτυχημένο.\nH SP Constructions είναι μία σύγχρονη τεχνική – κατασκευαστική εταιρεία με κύριο στόχο την απόλυτη ικανοποίηση των πελατών της. Έχοντας πολυετή εμπειρία στην κατασκευαστική δραστηριότητα και επιθυμώντας την ανανέωση και αναβάθμιση κάθε υποδομής, διαθέτοντας πάντα εξοπλισμό τελευταίας τεχνολογίας, παρέχουμε τις απαραίτητες τεχνογνωσίες με σκοπό την ανακαίνιση και ανακατασκευή του επαγγελματικού ή προσωπικού σας χώρου.\nΗ εταιρεία μας οραματίζεται τη συνεχόμενη εξέλιξη και ανάπτυξη των υπηρεσιών και των συνεργασιών της, ώστε να καλύπτει τις απαιτήσεις της αγοράς και να ανταποκρίνεται με επιτυχία και άριστη ποιότητα στην ολοκλήρωση των έργων που αναλαμβάνει με κάθε ευθύνη και απόλυτη προσήλωση.\nΓιατί εμείς αγαπάμε αυτό που κάνουμε και το κάνουμε σαν να είναι δικό μας.\nΓιατί εμείς δεν κάνουμε πότε ” μα πότε” έκπτωσης στην ποιότητα της κατασκευής.\nΓιατί σε εμάς δεν υπάρχει “Boss” και το Boss μας είσαι εσύ ” ο πελάτης μας”.\n“Γιατί θα είμαστε πάντα διπλά σας”


Στρατηγάκη Νικολίνα Ε. | doc.gr\ndoc.gr > Γιατροί > Ψυχολόγοι > Βάρη > Στρατηγάκη Νικολίνα Ε.\nΔιεύθυνση Γαυρίου 4, Βάρη, Αθήνα\nShare Στρατηγάκη Νικολίνα Ε. με το δίκτυο σας:\nΠληροφορίες για Στρατηγάκη Νικολίνα Ε.\nΗ Νικολίνα Ε. Στρατηγάκη είναι Ψυχολόγος- Ψυχοθεραπεύτρια, Σύμβουλος Γονέων - Ζευγαριών και Life Coach. Δουλεύει ιδιωτικά, με Ελληνόφωνα αλλά και Αγγλόφωνα άτομα, από τον καινούριο χώρο της στα Νότια Προάστια, στη Βάρη. Απέκτησε το BSc (Hons) στην Ψυχολογία από το πανεπιστήμιο της Ουαλίας, και προχώρησε με τις σπουδές τις αποκτώντας το Post Graduate Certificate και το MSc στη Συμβουλευτική Ψυχολογία, στα πανεπιστήμια του Σίτι, Λονδίνου (City) και Αν. Λονδίνου (UEL) αντίστοιχα, και το Certificate στο Personal Life Coaching από το Coaching Academy στην Αγγλία. Με πάνω από 10 χρόνια εμπειρίας, έχει δουλέψει με ένα ευρύ φάσμα ατόμων με ποικίλες συναισθηματικές δυσκολίες, βοηθώντας τους να υπερνικήσουν τις καθημερινές τους δυσκολίες και να αποκτήσουν ένα αυξημένο αίσθημα ικανοποίησης και ελέγχου της ζωής τους. Γράφει άρθρα, δίνει ομιλίες και είναι εισηγήτρια σεμιναρίων και εργαστηρίων. Οι υπηρεσίες που προσφέρονται είναι: - Ψυχοθεραπεία Ενηλίκων - Personal Life Coaching - Διαδικτυακή Θεραπεία - Συμβουλευτική Γονέων - Συμβουλευτική Ζευγαριών - Εργαστήρια Υποστήριξης και Ενδυνάμωσης Γονέων - Θεματικά Σεμινάρια και Εργαστήρια\nΔουλεύω ιδιωτικά, με Ελληνόφωνα αλλά και Αγγλόφωνα άτομα από το 2008, όπου και επέστρεψα από το Λονδίνο. Με πάνω από 10 χρόνια εμπειρίας, χρησιμοποιώ εξατομικευμένες μη ιατρικές θεραπείες δημιουργώντας μία ατμόσφαιρα στην οποία να μπορούν να εκφραστούν οι θεραπευόμενοι συναισθηματικά και να αποκτήσουν μία βαθύτερη αντίληψη των θεμάτων που τους απασχολούν. Σκοπός της θεραπείας είναι να βοηθήσω τους θεραπευόμενους να κατανοήσουν τις εσωτερικές τους διαμάχες και να βρουν καλύτερους και πιο αποτελεσματικούς τρόπους να αντιμετωπίσουν αλλά και να αλλάξουν τους τρόπους με τους οποίους διαχειρίζονται τις σκέψεις και τη συμπεριφορά τους, βελτιώνοντας έτσι την ψυχική αλλά και την συνολική τους ευημερία. Γράφω άρθρα, δίνω ομιλίες και είμαι εισηγήτρια σεμιναρίων και εργαστηρίων. Τα τελευταία χρόνια μεταξύ άλλων οργανώνω και διεξάγω με μεγάλη επιτυχία και Εργαστήρια Υποστήριξης και Ενδυνάμωσης Γονέων.\nΚέντρο Ψυχικής Υγιεινής & Ερευνών\nΨυχολόγος Διάγνωση και εκτίμηση συναισθηματικών και μαθησιακών δυσκολιών παιδιών και εφήβων. Εκτίμηση νοητικού επιπέδου. Χορήγηση ψυχομετρικών και προβολικών τεστ (WISC-III, Stanford-Binet, Tree test, Scribble, D10). Συμβουλευτική και συνεργασία με οικογένειες.\nΨυχολόγος Ψυχολογική εκτίμηση παιδιών και εφήβων: διαγνωση συναισθηματικών δυσκολιών, εκτίμηση μαθησιακών δυσκολιων και νοητικής στερησης. Χορήγηση ψυχομετρικών τεστ (WISC-ΙΙΙ, Raven colour/standard).\nWoman'S Trust, London\nΨυχολόγος - Ψυχοθεραπεύτρια. Προσέφερα ατομική θεραπεία σε γυναίκες που ήταν ή είχαν υπάρξει θύματα ενδοοικογενειακής βίας. Έβλεπα τους θεραπευόμενους σε 50λεπτες συνεδρίες, εβδομαδιαίως, εώς και 18 εβδομάδες. Δούλευα χρησιμοποιώντας την Προσωποκεντρική προσέγγιση. Συμμετοχή σε ομαδική εποπτεία κάθε 15 μέρες. Υπεύθυνη για τυν οργάνωση των συνεδριών μου και οποιαδήποτε επικοινωνία με τους θεραπευόμενούς μου, καθώς και των σημειώσεων μου και την ανάλογη αρχειοθέτησή τους.\nMind In Tower Hamlets, London\nΨυχολόγος - Ψυχοθεραπεύτρια. Οι ευθύνες μου συμπεριελάμβαναν ατομική θεραπεία σε θεραπευόμενους εώς και 24 εβδομάδες. Ατομική εποπτεία κάθε 15 μέρες και υπέυθυνη για να κρατάω ενήμερους τους φακέλους των θεραπευόμενων. Δούλεψα με θεραπευόμενους απο όλα τα κοινωνικοπολιτικά στρώματα που αντιμετωπίζαν ψυχολογικές δυσκολίες όπως κατάθλιψη, τάσεις αυτοκτονίας, εθισμό σε αλκοόλ και ναρκωτικά, μη ελεγχόμενο θυμό, άγχος, χρόνιες ασθένειες, πένθος, σεξουαλική, σωματική και συναισθηματική κακοποίηση.\nTasha Foundation Eealing, London\nΨυχολόγος - Ψυχοθεραπεύτρια. Ψυχολογική αξιολόγηση και ατομική θεραπεία ατόμων με προβλήματα κυρίως εθισμού σε αλκοόλ και ναρκωτικά αλλά όχι μόνο. Δούλευα με τους θεραπευόμενους για 6 εβδομάδες, χρησιμοποιώντας κυρίως την Γνωστική-Συμπεριφορική προσέγγιση.\nMind In Harrow, London\nΨυχολόγος - Ψυχοθεραπεύτρια. Προσέφερα ατομική θεραπεία σε θεραπευόμενους απο διάφορες κοινωνικές ομάδες, που αντιμετώπιζαν μία μεγάλη γκάμα απο ψυχολογικές δυσκολίες. Οι συνεδρίες προσφερόντουσαν εώς και 24 εβδομάδες και ήμουν υπεύθυνη για την κράτηση σημειώσεων και την ενημέρωση των φακέλων των θεραπευόμενων. Συμμετείχα σε ομαδική εποπτεία καθε 15 μέρες.\nΑξιολογήσεις για Στρατηγάκη Νικολίνα Ε.\nΠροσωπικό μήνυμα σε: Στρατηγάκη Νικολίνα Ε.


7 αναβαθμίσεις τεχνολογίας κάθε πολυάσχολη γυναίκα πρέπει να κατεβάσετε τώρα | GR.centerar.org\n7 αναβαθμίσεις τεχνολογίας κάθε πολυάσχολη γυναίκα πρέπει να κατεβάσετε τώρα\nΔεν είστε σίγουροι για το τι θα κάνουμε χωρίς το smartphone σας. Αλλά ενώ οι αγαπημένες σας emojis ([καρδιά], [χορό κυρία], [πίτσα]) σίγουρα κάνουν τη ζωή σας καλύτερη, δεν κάνουν ευκολότερη. Αυτές οι απλές αναβαθμίσεις τεχνολογίας κάνουν ακριβώς αυτό. Να πάρει μια ανάσα. Δεν είστε ο καλύτερος multitasker στον κόσμο.\nNetflix PartyNetflix και ψύχρα ήταν τόσο περασμένη σεζόν. Ήρθε η ώρα να το Netflix και το κόμμα. Και με αυτό εννοούμε binge-βλέποντας Mad Menwith όλα Jon Hamm-εμμονή τους κολλητούς σας την ίδια στιγμή. Αυτή η επέκταση συγχρονίζει την αναπαραγωγή του βίντεο, έτσι ώστε να μπορείτε εύκολα να συνομιλήσετε χωρίς να χρειαστεί να φύγουν από την οθόνη.\nLastPassNo, αλλά σοβαρά, πόσες φορές την ημέρα δεν κάθεστε στον υπολογιστή σας μαντέψουν σε κωδικούς πρόσβασης; Ήταν Ilovemydog30or Ilovemydog31; Αυτή η επέκταση διαχείριση κωδικό κρατά όλους τους κωδικούς πρόσβασής σας ασφαλή και υγιή σε μια ασφαλή θέση. Ακόμα καλύτερα, auto-γεμίζει πληροφορίες σύνδεσής σας όταν το χρειάζεστε και σας δίνει πρόσβαση από όλες τις συσκευές σας\nΑποκλεισμός & FocusRemember κατά τη διάρκεια του τελικού στο κολέγιο, όταν θα απενεργοποιήσετε το Facebook σας, έτσι ώστε να μπορείτε να μελετήσει; Λοιπόν, αυτή η επέκταση φροντίζει να κρατήσει μακριά από τις περιοχές που προκαλούν τη μεγαλύτερη απόσπαση της προσοχής (σε κοιτάζω, vids γάτα) μπλοκάροντας τους για ένα καθορισμένο χρονικό διάστημα. Επειδή τις περισσότερες φορές, «πέντε λεπτά» των καταδίωξη πρώην σας τρώει πραγματικά μέχρι μια ώρα.\nLIKEtoKNOW.it Πηγαίνουν τις ημέρες όταν μας άρεσε στολή αγαπημένη μας blogger μόδας στο Instagram και στη συνέχεια έπρεπε να περιμένουμε για ένα μήνυμα ηλεκτρονικού ταχυδρομείου για να πάρει τα στοιχεία του προϊόντος. Τώρα, χάρη σε αυτό το ολοκαίνουργιο app (που ξεκίνησε αυτή την εβδομάδα), το μόνο που έχετε να κάνετε είναι να πάρετε ένα screenshot και θα μεταφερθείτε σε μια πλατφόρμα για να ψωνίσετε το βλέμμα. Πώς το ότι για στιγμιαία ικανοποίηση;\nΑποκτήστε το για iOS\nΟι Μεγάλες SuspenderYou έχουν εθισμό καρτέλα (μην ανησυχείτε, έτσι κι εμείς). Έτσι, αν το συλλέκτη καρτέλα που έχει πάρει εκτός ελέγχου, η έξυπνη επέκταση απελευθερώνει τη μνήμη σας με την προσωρινή αναστολή αχρησιμοποίητα καρτέλες.\nAmazon Prime NowAs αν Amazon Prime δεν ήταν ήδη BFF μας, πήγε και πήρε ακόμα καλύτερα με το Amazon Prime τώρα. Με αυτό το εύχρηστο-δανδής app, μπορείτε να παραγγείλετε οικιακών αγαθών δικαίωμα στην πόρτα σας μέσα σε μια ώρα (για ένα μικρό ποσό) ή σε μερικές ώρες δωρεάν. Έχετε να ανατρέψει τον οδηγό, αλλά αυτό είναι $ 5, όταν είστε έξω από τον τύπο και το μωρό σας κλαίει;\nΑποκτήστε το για iOS θα πάρει για το Android\nEvernote άνθρωποι 6.0Type-Α, ακούστε. Πάρτε τα πάντα οργανωμένη και γίνεται με όλα τα δροσερά to-do χαρακτηριστικά της εφαρμογής αυτής. Όσοι αγαπούν κάνοντας τις λίστες για τα μέλη της οικογένειάς τους (βήχας, βήχας, συζύγους) μπορούν εύκολα να μοιραστούν και να δούμε όταν τα στοιχεία έχουν ελεγχθεί από τον κατάλογο. Πλέον, μπορείτε να προσθέσετε οτιδήποτε (φωτογραφίες, μηνύματα ηλεκτρονικού ταχυδρομείου, κλπ).\n5 τρόπους το iPhone σας θα μπορούσε πραγματικά να σώσει τη ζωή σας\nΟι καλύτερες εφαρμογές επεξεργασίας φωτογραφιών που θα πρέπει να έχετε στο τηλέφωνό σας\n8 τάσεις που θα είναι τεράστια αυτή η πορεία\nΟι μόνο 7 εφαρμογές που χρειάζεστε για να περάσετε το καλοκαίρι\nΤο podcast θα πρέπει να ακούσετε στη συνέχεια, με βάση τις εκπομπές που παρακολουθείτε\nΟι 13 απόλυτα χειρότεροι άνθρωποι στο facebook\nΤο a to z της εξωτερικής ανάθεσης: 26 εφαρμογές που θα αλλάξουν τη ζωή σας\nΟι 8 λόγοι για τους οποίους το τηλέφωνό σας συνεχίζει να πεθαίνει\n7 δωρεάν εφαρμογές που κάθε πολυάσχολη γυναίκα του Σικάγου χρειάζεται\nΕίμαι ένα εκατομμύριο και εξακολουθούν να μην παίρνουν συνδυασμούς emoji\n12 genius μικρά gadgets που κάνουν τη ζωή (πολύ) πιο εύκολη


Άστραψε και βρόντηξε η Τζίτζι Χαντίντ. Ποια είναι ετούτη θα μου πείτε. Μοντέλο είναι κούκλα μου από τα κορυφαία. Μη νιώθεις άσχημα, ούτε εγώ το ήξερα, για τις ανάγκες του ρεπορτάζ το έμαθα. Γιατί εμείς εδώ κάνουμε μαχόμενη δημοσιογραφία, δε πλέκουμε πλεξούδες. Τα πήρε στο κρανίο, που λες, η Τζίτζι γιατί της κάνουν μπούλινγκ. Από τότε που μάθαμε τη λέξη χάθηκε το φιλότιμο, άσχετο. Βγήκε στα σόσιαλ μίντια και βροντοφώναξε: ‘’έχω βυζιά, έχω κοιλιά, έχω πισινό, έχω μηρούς, αλλά δεν ζητώ ειδική μεταχείριση’’ . Καλά τα λες εσύ αγάπη μου αλλά ποιος σε ακούει. Όλο κάτι ξερακιανές βλέπω στην πασαρέλα. Εσείς οι χοντρές τι κάνετε; Παρατήστε τη μασαμπούκα και βγείτε στο Σύνταγμα να κλείσετε κάνα δρόμο, να διακοπεί η κυκλοφορία, να σπάσουνε τίποτα νεύρα! Πρέπει να αγωνιστείτε για τα δικαιώματα σας! Τέρμα τα ξυλάγγουρα και οι στέκες οι όρθιες! Κάτω τα ξερακιανά και οι οδοντογλυφίδες! Νo more κράνμπερυ και γιαουρτάκια! Ζήτω οι πίτσες και τα μπιφτέκια από άλογο! Ζήτω τα πιτόγυρα και τα κοτομπέικον! Ζω για να τρώω!!! Εμπρός στο δρόμο που χάραξε η Χαντίντ! Να αγιάσει το στόμα σου κοπελάρα μου!\nΤζίτζι μου χρυσή, Τζίτζι μου αγαπημένη το ‘ξερες εσύ ότι υπάρχουν βιταμίνες που βλάπτουν την υγεία; Καλά, όχι όλη την υγεία, τους πνεύμονες όμως τους καταστρέφουν. Εγώ μόλις το επληροφορήθηκα και έπεσα από τα σύννεφα χωρίς αλεξίπτωτο πάνω σε ένα στάβλο και 10 μοσχάρες την ώρα που αφόδευαν. Με συγχωρείς Τζίτζι μου, τρως και ζαμπονοτυρόπιτα πουλάκι μου. Anyway, οι επιστήμονες λέει βρήκανε ότι η βιταμίνη Ε και οι δύο μορφές της, η α-τοκοφερόλη και η γ-τοκοφερόλη κάνουν πολύ πολύ πολύ πολύ μεγάλο κακό. Αποδεδειγμένο αυτό, δε σου λέω παραμύθια. Η α- τοκοφερόλη βρίσκεται στο ηλιέλαιο και τα διάφορα είδη ελαιόλαδου και είναι ευεργετική για τα πνευμόνια μας. Από την άλλη, η γ-τοκοφερόλη που βρίσκεται στο κραμβέλαιο (δηλαδή το λάδι κανόλα- τι είναι αυτό μη με ρωτάς, του ασχέτου είμαι κι εγώ) και το σογιέλαιο βλάπτει την πνευμονική λειτουργία. Όλα τα ‘χαμε το λάδι κανόλα μας έλλειπε να βλάπτει τους πνεύμονες! Τώρα θα βγάζουν και στους τενεκέδες λάδι μηνύματα από αυτά που έχουν τα πακέτα των τσιγάρων. ‘’Το λάδι βλάπτει σοβαρά την υγεία’’. ‘’Πατάτα αν τηγανίσεις από τούτο το λάδι, ψάξε γούβα να χωθείς’’. ‘’Ρίξε λάδι κανόλα στη σαλάτα με τα ραδίκια και θα τα δεις οσονούπω ανάποδα’’. Αϊ στο καλό σκιάχτηκα. Τι είπες Τζίτζι μου; Σωστά αγάπη μου. Καλά κάνεις εσύ που αδιαφορείς για όλα. Φάε πουλάκι μου τη ζαμπονοτυροπιτούλα σου. Φάε. Είναι τραγανό το φύλλο, να τσακίσω μία κι εγώ που τη λιγουρεύτηκα;\nΌχι αγάπη μου! Σιγά μη μαλλιοτραβηχτώ εγώ για τα μάτια του έτερου ήμισυ! Σιγά μη χαλάσω εγώ ζαχαρένια! Κι όμως έγινε, στα εξωτερικά, κατά Αγγλία μεριά. Στο βροχερό Λονδίνο. Δυο κουλές μαθήτριες, ερωτευμένες με το ίδιο αγόρι, αντί να παρατήσουνε το αγόρι, αποφάσισαν να λύσουν τις διαφορές τους με ξύλο. Και δεν έγινε έτσι στα καλά του καθουμένου. Δώσανε ραντεβού κάπου έξω από το σχολείο, καλέσανε και με φυλλάδια συμμαθητές να τις υπερασπιστούνε και όπως καταλαβαίνεις έγινε της τρελής Αγγλίδας το πανηγύρι! Τι τρέσες φύγανε, τι νύχια ξεκολλήσανε! Να μη σου πω για μώλωπες και σοκαριστείς! Μέχρι που έσκασε μύτη και η αστυνομία και όχι απλά οι ερωτευμένες Αγγλίδες μαχήτριες σταματήσανε αλλά φάγανε ξύλο και οι μπάτσοι! Κι όλα αυτά για τα μάτια ενός αγοριού. Μα καλά, τόσο παίδαρος είναι αυτό το αγόρι; Φωτογραφία δεν υπάρχει; Θα σκάσω! Για τρέξτε συνάδελφοι Λονδρέζοι να καλύψετε το ρεπορτάζ! Πάντως και η ίδια η κόλαση να ‘τανε εμένα καρφάκι δε θα μου καιγότανε! Υπάρχει και μια αξιοπρέπεια, μια υπερηφάνεια! Από τη μια τις παραδέχομαι τις κουλές από την άλλη τις λυπάμαι. Τι μπέρδεμα συναισθημάτων είναι αυτό; Να ταραχτώ βραδιάτικα;\nΤζίτζι μου, άσε τη ζαμπονοτυρόπιτα και πιάσε το μπέικον. Αυτό ισχυρίζεται ότι τρώει ο γηραιότερος άνθρωπος στον κόσμο καθημερινά. Ο λόγος για την Αμερικανίδα Σουζάνα Μούσχατ Τζόουνς. ‘’Σιγά μωρέ…! Και πόσο είναι δηλαδή η Σουζάνα’’ θα με ρωτήσεις. Κάθεσαι; 116!!! Τόσες φορές σταυροκοπήθηκα και είμαι και βουδιστής. Μάλιστα, 116!!! Λίγο μπέικον την ημέρα τον γιατρό τον κάνει πέρα. Αλλά η Σουζάνα ισχυρίζεται ότι δεν είναι μόνο το μπέικον που την κρατάει στη ζωή. Όχι. Είναι και ο πολύς ο ύπνος, είναι και το αλκοόλ που δεν πίνει, είναι και το τσιγάρο που δεν το ‘χει βάλει ποτέ στο στόμα. Τζίτζι μου καλή, πρέπει να το πάρουμε επιτέλους απόφαση και να το κόψουμε το ρημάδι. Δεν είδες η Σουζάνα; 116!!! Και μπήκε και στο ρεκόρ γκίνες! Για αυτό μωρή, άσε το κοτομπέικον και πιάσε το σκέτο μπέικον!\nΆκουσες Τζίτζι μου, τι είπε η Κατερίνα; Όχι η Στανίση, όχι η Τοπάζη, η Καινούργιου καλέ. Που να την ξέρεις εσύ την Καινούργιου εκεί στα εξωτερικά που γυρνάς. Θα σου στείλω λινκ να την θαυμάσεις στο γιουτούμπι. Δήλωσε, το Κατερινάκι ότι πλέον έχει αλλάξει γνώμη για το πώς πρέπει να είναι ο ιδανικός γάμος. Δεν μας αρέσουν πια οι παραμυθένιες τελετές και οι εντυπωσιακές δεξιώσεις. Προτιμάμε πιο απλά πράγματα. Γι’ αυτό και στο γάμο της μη περιμένεις πολυτέλειες. Μη περιμένεις να δεις κανένα πριγκηπικό νυφικό. Ήδη τις βλέπω τις μοδίστρες στο Κολωνάκι όλες μαυροφορεμένες να μοιρολογούν together. Ένα απλό φορεματάκι θα βάλει, ότι βρει στη ντουλάπα. Μη σου πω στη τύχη ότι να ‘ναι. Θα κλείσει τα μάτια και θα το φορέσει. Μόνο Κατερινάκι μου, μη πάθει κανά εγκαφαλικό ο παπάς και δε βρίσκεις μετά δέσποτα να τελέσει το μυστήριο. Κάτι σε άσπρο και σεμνό να είναι. Όταν λέμε σεμνό, από γόνατο και κάτω επιτρέπεται. Τώρα αν ούτε αυτό σου αρκεί, τι να πω. Φόρα ένα τζιν, πες του γαμπρού να έρθει και με τη σαγιονάρα κατευθείαν από τον Αστέρα, ειδοποιείστε και τις συμπεθέρες και τις θείες μη χάσουν ώρα στο κομμωτήριο για το μαλλί- λάχανο. Αχτένιστες ας έρθουν. Μεταξύ σας δε θα ‘σαστε; Ναι, μωρέ. Τελετές και μαλα……μπρμπρμπρ… ίες!!! Εμπρός στο δρόμο της απλότητας που χάραξε η Κατερίνα!!!\nΠως θα ‘τανε άραγε ο κόσμος αν δεν υπήρχε το φώτοσοπ; Θλιβερός και μονόχνοτος. Σαν νεκροταφείο αυτοκινήτων. Σαν σκουπιδότοπος. Σαν μαγαζί με μεταχειρισμένα στο Μοναστηράκι. Όχι, Τζίτζι μου, δεν είμαι καθόλου υπερβολικός. Λέω τα πράγματα με το όνομά τους. Έχει παρατραβήξει αυτό με το φώτοσοπ. Και το κακό είναι ότι άλλοι ξέρουμε αλλά κανείς δε μιλάει. Μόνο εγώ και η Μαλάμω έχουμε απομείνει να τα λέμε έξω από τα δόντια. Γιατί να μη δει το μάτι μας της αλήθεια. Αφού είσαι ξεδοντιάρα. Χαμογελάς και σου φεύγει η μασέλα όξω. Γιατί ζητάς να σου λευκάνουν τα δόντια. Αμ η άλλη, εντάξει δυο ρυτιδούλες να τις εξαφανίσουμε. Αλλά εδώ δε μιλάμε για εξαφάνιση. Για σιδέρωμα με ατμό μιλάμε. Όχι αγάπη μου. Εγώ το θέλω το μοντέλο έτσι όπως κυκλοφορεί στο σπίτι του. Είμαι οπαδός του ρεαλισμού, τι να κάνουμε; Εσύ Τζίτζι μου, by the way, έχεις ζητήσει ποτέ φώτοσοπ; Οι δυο μας μιλάμε, έλα μη ντρέπεσαι. Δε θα σε μαλώσω. Α, μια φορά. Εντάξει, για μία φορά δε θα θυμώσω. Αλλά μη το παρατραβάς κι εσύ. Έχει καταλήξει κάθε φορά που ανοίγω ένα περιοδικό μόδας είναι σαν να ανοίγω το πρόγραμμα με τα εκθέματα του Μαντάμ Τισό. Όχι, Τζίτζι μου δε σε είπα κέρινο ομοίωμα. Παρεξήγηση. Κοίτα την που θύμωσε. Δε το είπα για σένα, βρε. Για την Καρντάσιαν το είπα. Κοίτα εκεί που κρατάει μούτρα. Σκασίλα μου κι εμένα. Εγώ φταίω που σε κράτησα στο πάνελ και σου δίνω και βήμα. Για φύγε γρήγορα να κάνεις κάνα φώτοσοπ. Θα συνεχίσω με την Σουζάνα από το Αμέρικα που είναι 116 χρονών, τρώει μπέικον και δε το ‘χει και ανάγκη. Ορίστε μας!!!\nΤο πάτησαν ή δεν το πάτησαν οι Αμερικάνοι το πόδι τους στο φεγγάρι; Ερώτημα που έθεσαν οι Ρώσοι και το ψάχνουν. Ακριβώς, Τζίτζι μου ή Σουζάνα, δε ξέρω ποια από τις δύο είναι αυτή τη στιγμή μαζί μου. Αμφιβάλλουν που λες οι Ρώσοι για την ιστορική προσσελήνωση των Αμερικάνων και αποφάσισαν να το ψάξουν βαθύτερα. Κάτι είχα ακούσει και του λόγου μου: για σημαίες που κυματίζουν ενώ δε θα ‘πρεπε εφόσον δεν υπάρχει αέρας εκεί πάνω, για το ότι όλα αυτά γυρίστηκαν σε κάποιο στούντιο και το προβάλανε μετά στην τηλεόραση, για, για, για… Τι είναι αλήθεια, δε ξέρω. Πάντως το ‘’πίστευε και μη, ερεύνα’’ καλά κρατεί. Γιατί εγώ να σου πω τη μαύρη αλήθεια, με το μέρος των Ρώσων είμαι. Όχι γιατί δεν έχω λόγο να πιστέψω τους Αμερικάνους. Αλλά λες ‘’αν ένα στο εκατομμύριο μας έχουν πει ψέματα, γιατί να κάτσω να το καταπιώ αμάσητο; Θα μου πεις γιατί οι Ρώσοι, το στείλανε το σκυλί; Ποιο σκυλί; Αυτό, τη Λάσι, τη Λάικα, το Μπετόβεν, ένα από αυτά τα τρία. Το στείλανε; Α, γιατί αν δεν το στείλανε πρέπει και οι Αμερικάνοι να το ερευνήσουνε αυτό με τη σειρά τους. Ωχ, μπερδεύτηκα με τη τόση έρευνα. Μήπως να αφοσιωθώ τελικά στο ‘’κατέβασε αμάσητο ότι σου πλασάρουν και άραξε’’;


Ηρακλής – Λεβαδειακός 1-1 (photos) - Onsports.gr\nOnsports Team\t23 Σεπτεμβρίου 2014, 18:23\nΠΟΔΟΣΦΑΙΡΟ / Ηρακλής\t/ Λεβαδειακός\nΗρακλής – Λεβαδειακός 1-1 (photos)\nΑπό ένα γκολ σε κάθε ημίχρονο πέτυχαν οι δυο «μονομάχοι» στο Καυτανζόγλειο ξεκινώντας με έναν βαθμό την πορεία τους στους ομίλους του Κυπέλλου\nΜε τους Περόνε και Μπορνταγκαράι να βρίσκουν τον δρόμο προς τα δίχτυα, Ηρακλής και Λεβαδειακός ξεκίνησαν με ένα βαθμό τις υποχρεώσεις τους στου ομίλους του Κυπέλλου. Ένταση για το, σωστά, ακυρωθέν γκολ του Περόνε στο 86’, ενώ αποβλήθηκε στις καθυστερήσεις ο Ρομάνο.\nΜε ιδανικό τρόπο ξεκίνησε την αναμέτρηση στο Καυτανζόγλειο ο Ηρακλής καθώς μόλις στο 9’ κατάφερε να ανοίξει το σκορ. Συγκεκριμένα, ο Περόνε έκανε την μπαλιά από δεξιά με τον Σιατραβάνη να προλαβαίνει τους αμυντικούς και τον τερματοφύλακα του Λεβαδειακού και με προβολή να κάνει το 1-0. Στη συνέχεια ο «Γηραιός» φαινόταν να ελέγχει το ματς με τους Βοιωτούς να θέλουν χρόνο προκειμένου να… συνέλθουν. Ωστόσο, το μόνο που είχε να επιδείξει η αναμέτρηση στο υπόλοιπο διάστημα του πρώτου 45λέπτου ήταν ένα σουτ του Πασά που έφυγε άουτ στο 27’.\nΩστόσο, στην επανάληψη οι δυο αλλαγές του Παντελίδη, που πέρασε στο ματς τους Βούκσεβιτς και Μπορνταγκαράι, άλλαξαν την εικόνα του αγώνα. Οι φιλοξενούμενοι έδειξαν πιο κινητικοί και κατάφεραν να φέρουν το παιχνίδι στα ίσια στο 59’. Ύστερα από εκτέλεση φάουλ του Κονέ ο Χουάντερσον είδε τον Μπορνταγκαράι να παίρνει το «ριμπάουντ» ύστερα από δυο επεμβάσεις του στην ίδια φάση και με κοντινό πλασέ να στέλνει την μπάλα στα δίχτυα του για το 1-1.\nΑυτό το γκολ «ξύπνησε» τους γηπεδούχους ενώ οι Βοιωτοί έδειχναν να έχουν βρει ρυθμό κάτι που ευνόησε την εικόνα του αγώνα. Ωστόσο, με εξαίρεση την κεφαλιά του Περόνε στο 74’ που έδιωξε σε κόρνερ ο Πρζιρόφσκι έλειψαν οι καλές φάσεις. Πάντως ο πρώτος βρήκε τον δρόμο προς τα δίχτυα στο 86’ αλλά το γκολ σωστά ακυρώθηκε ως οφσάιντ. Το 1-1 λοιπόν έμεινε ως το τέλος, με τον Ηρακλή να ολοκληρώνει το ματς με 10 παίκτες λόγω της αποβολής του Ρομάνο στις καθυστερήσεις με δεύτερη κίτρινη κάρτα. Έτσι, «Γηραιός» και Βοιωτοί πήραν τον πρώτο τους βαθμό στην πρεμιέρα του 4ου ομίλου.\nΗρακλής (Νίκος Παπαδόπουλος): Χουάντερσον, Ζιαμπάρης, Στάμου, Μπουκουβάλας, Σαραμαντάς, Πουρτουλίδης (76' Αγγελούδης), Ιντζόγλου (90'+1' Τόσκας), Περόνε, Σιατραβάνης, Ρομάνο, Πασάς (57' Κάσος)\nΛεβαδειακός (Σάββας Παντελίδης): Πρζιρόφσκι, Σκέμπης, Πρόγιτς, Μάγκας, Τομάς, Σάντσεζ, Κονέ, Γκόμεζ, Νικολακάκης (46' Βούκσεβιτς), Γιακουμάκης (46' Γιακουμάκης), Μιλοσάβλιεφ (46' Μπορνταγκαράι)\nLive Chat ΟΦΗ-Ιωνικός\n2 λεπτά πριν Live Chat ΟΦΗ-Ιωνικός\n7 λεπτά πριν Ολυμπιακός-Βόλος: Η «ερυθρόλευκη» ενδεκάδα\n32 λεπτά πριν Live Chat Ολυμπιακός-ΝΠΣ Βόλος


Ακούστε το πρώτο single των Chris Lake & Armand Van Helden πριν το EP release τους - dancetoday\nΉρθε να “ταρακουνήσει” τα νερά την dance μουσικής βιομηχανίας η τελευταία house συνεργασία των Chris Lake και Armand Van Helden με τίτλο ‘The Answer’ που κυκλοφορεί από τις Astralwerks και Black Book Recordings.\nΤο ‘The Answer’ αποτελεί το πρώτο κομμάτι του ομώνυμου EP που θα κυκλοφορήσουν μαζί ο Chris Lake και ο Armand Van Helden στις 11 Δεκεμβρίου. Στην παραγωγή συμμετέχουν επίσης o Arthur Baker μαζί με τον Victor Simonelli και όταν ακούς “βαριά” ονόματα της ηλεκτρονικής μουσικής σαν αυτά ότι θα συνεργαστούν μαζί περιμένεις ότι θα ακούσεις ένα δυνατό αποτέλεσμα. Πλούσιο από house vibes με oldschool house στοιχεία, το ‘The Answer’ έχει τον δικό του “αέρα” που σε προκαλεί να το χορέψεις.\nΔυνατά στοιχεία τα techy drums, το synth touch στα drops και φυσικά τα vocals της Tata Vega που είναι sampled από το ‘Why Can’t We See’ των Blind Truth. Blind Truth ονομάζονταν ένα παλιό project των Arthur Baker και Victor Simonelli. Ήδη το ‘The Answer’ βρίσκεται στην 10η θέση του Main Top Ten του Beatport και έχει δεχθεί μεγάλο support από ονόματα όπως Pete Tong, EDX, Bob Sinclar, Martin Ikin, Diplo, Kideko, A-Trak, Oliver Heldens, CID, The Cube Guys, Chris Lorenzo, Kryder, Norman Doray κ.ά.\nΑναμένουμε την κυκλοφορία του 4-track EP με τίτλο ‘The Answer’ στις 11 Δεκεμβρίου από τις Astralwerks και Black Book Recordings. Ακούστε το ‘The Answer’ παρακάτω και μείνετε συντονισμένοι για περισσότερα μουσικά νέα!\nTags: Armand Van HeldenChris LakeEPThe Answer\nTomorrowland 2017 ημέρα 4 !\nNext story O Solomun γίνεται Punk με την κυκλοφορία του 2ου single από το επερχόμενο album του\nPrevious story Oι David Guetta & MORTEN στο Label του Tiesto με το ‘Save My Life’\nH νέα γενιά των Ελλήνων καλλιτεχνών: Steve Diaz & Up High


Παρατηρητήριο Εργασίας και Ταξικών Σχέσεων: Ενέργειες ΣΗΔΗΚΕΚ-ΠΕΟ μετά την ψήφιση των μέτρων για την οικονομία\nΕνέργειες ΣΗΔΗΚΕΚ-ΠΕΟ μετά την ψήφιση των μέτρων για την οικονομία\nΕνέργειες ΣΗΔΗΚΕΚ-ΠΕΟ μετά την ψήφιση\nτων μέτρων για την οικονομία\nH ΣΗΔΗΚΕΚ-ΠΕΟ σε συνεργασία με την ΟΗΟ-ΣΕΚ είχαν συνεχή επαφή με την Κυβέρνηση και τους οργανισμούς για θέματα που αφορούσαν διευκρινήσεις ως προς τον τρόπο εφαρμογής των μέτρων για αντιμετώπιση των επιπτώσεων από την κρίση όπως αυτά ψηφίστηκαν από την Βουλή. Ξεκαθαρίστηκαν ζητήματα όπως οι μισθοί πρόσληψης, η δημιουργία και πλήρωση κενών θέσεων, οι τοποθετήσεις στις ενιαίες κλίμακες και η παγοποίηση των προσαυξήσεων. Για την ΣΗΔΗΚΕΚ-ΠΕΟ το θέμα της παγοποίησης του τιμαρίθμου και των προσαυξήσεων που επιβλήθει μονομερώς υπάρχει σοβαρό θέμα και δήλωσε ότι θα διεκδικήσει την επαναφορά τους όταν κρίνει ότι οι συνθήκες το επιτρέπουν προκειμένου να περιορισθεί η απώλεια στο συγκεκριμένο χρονικό διάστημα.\nΣε επίσημη συνάντηση που πραγματοποιήθηκε στο υπουργείο Οικονομικών στις 29/2/2012 ο Γενικός Διευθυντής ανέλαβε την υποχρέωση να ετοιμάσει εντός μίας εβδομάδας για υπογραφή το καθοδηγητικό πλαίσιο για την ανανέωση των συλλογικών συμβάσεων. Δεσμεύτηκε επίσης να καθοδηγήσει τους Οργανισμούς να διαπραγματευτούν την δημιουργία Ταμείων Προνοίας για το νεοεισερχόμενο προσωπικό με εισφορές εργοδότη μέχρι το 10%. Συζητήθηκε επίσης το θέμα της συνεισφοράς του 3% το οποίο θα κατατίθεται για μεν τους Οργανισμούς που έχουν Ταμεία Σύνταξης στο ενεργητικό τους και για όσους έχουν μόνο σχέδια να κατατίθενται σε ειδικούς λογαριασμούς ή να συνυπολογίζονται στους προϋπολογισμούς εφ’ όσον είναι επιχορηγημένοι από το κράτος. Για την ΣΗΔΗΚΕΚ-ΠΕΟ εξακολουθεί να υπάρχει θέμα εγγύησης των συνταξιοδοτικών ωφελημάτων σε περίπτωση που θα υπάρξουν προβλήματα όσο αφορά το μέλλον κάποιων οργανισμών.\nΞεκαθαρίστηκε επίσης ότι στην περίπτωση πλήρωσης θέσεων πρώτου διορισμού και προαγωγής θα γίνεται η διαδικασία κρίσης όπως προβλέπεται στους κανονισμούς.\nΣτη συνάντηση συζητήθηκε επίσης η αντίδραση των συντεχνιών στις οδηγίες του υπουργείου να συμπεριληφθεί στους προϋπολογισμούς των οργανισμών η σημείωση 35 του κρατικού προϋπολογισμού που αφορά τον τρόπο αποζημίωσης των υπερωριών. Το υπουργείο δεσμεύτηκε ότι θα κατατεθεί στη βουλή πρόταση του υπουργικού συμβουλίου με βάση την οποία η υπερωρία θα υπολογίζεται στο μέσο όρο της κλίμακας που είναι τοποθετημένοι και που θα λύνει το πρόβλημα που δημιουργήθηκε. Σε περίπτωση που γίνει αποδεκτή αυτή η πρόταση από την Βουλή θα έχει εφαρμογή για όλους. Για το σοβαρό θέμα της παγοποίησης των νέων θέσεων διορισμού και της μη αντικατάστασης των κενών θέσεων λόγω αφυπηρετήσεων το υπουργείο δεσμεύτηκε ότι για τους Ημικρατικούς Οργανισμούς και την Τοπική Αυτοδιοίκηση θα εξετάζει περιπτώσεις που τεκμηριώνεται η ανάγκη πρόσληψης. Συμφωνήθηκε επίσης να σταλεί εγκύκλιος με την οποία θα τονίζεται ότι οι οργανισμοί δεν θα καταφεύγουν σε νέες μορφές απασχόλησης λόγω των περιορισμών που τέθηκαν.\nΣυνάντηση με Υπουργό Γεωργίας\nΜετά από επιστολή των Συντεχνιών πραγματοποιήθηκε την ίδια μέρα συνάντηση με τον Υπουργό Γεωργίας με αντικείμενο τους οργανισμούς που βρίσκονται στην αρμοδιότητα του Υπουργείου του και έγινε αναφορά ότι πιθανόν να κλείσουν με τον ισχυρισμό ότι έκλεισε ο κύκλος ζωής των.\nΟ Υπουργός δήλωσε με έμφαση ότι τα όσα ακούστηκαν κατά καιρούς έχουν το στοιχείο της παραπλάνησης με ευθύνη πολλών. Πραγματοποιήθηκε συζήτηση για τον καθ’ ένα ξεχωριστά η οποία συνέβαλε στο να ξεκαθαρίσει η εικόνα όπως πιο κάτω.\nΣυμβούλιο Ελαιοκομικών Προϊόντων (ΣΕΠ)\nΥπάρχει απόφαση του Υπουργικού Συμβουλίου για αποζημίωση των δύο υπαλλήλων και εντολή για τη διαχείριση των περιουσιακών του στοιχείων. Ο Υπουργός ανέλαβε να ξεκαθαρίσει το θέμα του φορέα που θα καταβάλλει τις συντάξεις.\nΟ Υπουργός ενημέρωσε τους εκπροσώπους των συντεχνιών ότι το Δ.Σ. του Οργανισμού δεσμεύτηκε ότι σε περίπτωση πρόωρης αφυπηρέτησης 4 υπαλλήλων δεν θα χρειάζεται επιχορήγηση από το κράτος κάτι που τέθηκε από την Κυβέρνηση σαν προϋπόθεση. Το υπουργείο προωθεί προς έγκριση από το Υπουργικό Συμβούλιο και την Βουλή σχέδιο αποζημίωσης. Οι εκπρόσωποι των Συντεχνιών εξέφρασαν αμφιβολία ότι ο οργανισμός θα είναι βιώσιμος με την διευθέτηση αυτή και εισηγήθηκαν να γίνει ενεργοποίηση πρόνοιας του νόμου για παροχή υπηρεσιών στο Τμήμα Γεωργίας του Υπουργείου. Εισηγήθηκαν επίσης την δημιουργία θυγατρικής εταιρείας ιδιωτικού δικαίου για να μπορεί πιο ευέλικτα να συνεχίσει τις δραστηριότητες του φέρνοντας σε πέρας με επιτυχία την αποστολή του Οργανισμού. Ο Υπουργός ανέλαβε να μελετήσει τις εισηγήσεις των συντεχνιών.\nΟργανισμός Κυπριακής Γαλακτοκομικής Βιομηχανίας (Ο.Κ.Γ.Β.)\nΟ Υπουργός διαβεβαίωσε τις συντεχνίες ότι δεν υπάρχει οριστική απόφαση για το μέλλον του Οργανισμού, ο οποίος σίγουρα θα συνεχίσει την λειτουργία του μέχρι το 2015 που έχουμε υποχρέωση για τήρηση των ποσοστώσεων Γάλακτος.\nΥποσχέθηκε ότι ανεξάρτητα από τις όποιες μελλοντικές αποφάσεις θα προηγηθεί η συζήτηση και συμφωνία για την κατοχύρωση των υπαλλήλων.\nΣυμβούλιο Αμπελοοινικών Προϊόντων (ΣΑΠ)\nΟ Υπουργός διαβεβαίωσε τις συντεχνίες ότι δεν υπήρξε καμιά απόφαση αλλά ούτε και πρόθεση για κλείσιμο του Οργανισμού και θα συνεχίσει κανονικά την λειτουργία του με βάση τις αρμοδιότητες που του παρέχει ο νόμος. Τέθηκε θέμα πλήρωση της θέσης Διευθυντή που χηρεύει και υπουργός απάντησε ότι βρίσκεται προς έγκριση στη Βουλή Σ.Υ. για πρόσληψη με πενταετές συμβόλαιο.\nΠέραν των πιο πάνω η ΣΗΔΗΚΕΚ βρίσκεται σε επικοινωνία με το υπουργείο Οικονομικών για το θέμα της πρόθεσης για ιδιωτικοποίηση/μετοχοποίηση του Χρηματιστηρίου (ΧΑΚ). Έχει εξασφαλισθεί υπόσχεση ότι πριν την προώθηση Νομοσχεδίου θα προηγηθεί η συζήτηση για την κατοχύρωση του καθεστώτος εργασίας και των ωφελημάτων του προσωπικού.


Ποδόσφαιρο: Ο Αιμίλιος, η ΕΛΒΙΕΛΑ και ο ΕΣΠΕΡΟΣ « esperos.com Esperos Kallithea Athens Sports Club - Supporters' Website\n– Με πήρε ένας δημοσιογράφος. Θα γίνει τηλεοπτικό αφιέρωμα στην ΕΛΒΙΕΛΑ. Λέει ότι ο ιδιοκτήτης της εταιρείας ήταν ιδρυτικό μέλος τού ΕΣΠΕΡΟΥ.\n– Ο Αιμίλιος Μαυροφίδης ήταν ο αιμοδότης τού ποδοσφαιρικού τμήματος τού ΕΣΠΕΡΟΥ όσο υπήρχε η ΕΛΒΙΕΛΑ, η Ελληνική Βιομηχανία Ελαστικού.\n– Να τού δώσω το τηλέφωνό σου;\n– Δώσε το.\nΈγινε λοιπόν το τηλεφώνημα, κλείστηκε το ραντεβού και την Παρασκευή το μεσημέρι συναντηθήκαμε έξω από τού «Σκλαβενίτη», Θησέως και Αριστογείτονος. Θα έλεγα δυο λόγια μπροστά στην κάμερα, έξω από τον χώρο τού εργοστασίου τής ΕΛΒΙΕΛΑ, το οποίο έχει κατεδαφιστεί εδώ και χρόνια. Καταλάμβανε το οικοδομικό τετράγωνο Καλυψούς-Αμαζόνων (τώρα Γρυπάρη)-Αριστογείτονος-Εσπερίδων. Ρώτησαν:\n– Ποια ήταν η σχέση τής ΕΛΒΙΕΛΑ με τον ΕΣΠΕΡΟ;\n– Από εδώ που στεκόμαστε, γωνία Αριστογείτονος και Αμαζόνων (τώρα Γρυπάρη), έξω από την ΕΛΒΙΕΛΑ, είναι εύκολο να καταλάβει κανείς τη σχέση με γεωγραφικούς όρους. Μπροστά μας η Αριστογείτονος τελειώνει ύστερα από διακόσια μέτρα στα Νταμάρια, στον Λόφο Σικελίας. Εκεί, με προσπάθειες τού ΕΣΠΕΡΟΥ, ξεκίνησε στις αρχές τής δεκαετίας τού 1950 η κατασκευή τού Δημοτικού Σταδίου Καλλιθέας. Στο γήπεδο αυτό ο ΕΣΠΕΡΟΣ δεν μπήκε ποτέ για αγώνες. Παραδόθηκε για χρήση πολύ αργότερα, το 1972, όταν πια, με πρωτοβουλία τού ΕΣΠΕΡΟΥ και πάλι, οι ποδοσφαιρικές ομάδες τής πόλης είχαν ήδη ενωθεί από το 1966 και είχε δημιουργηθεί ο Γ.Σ. ΚΑΛΛΙΘΕΑ. Πίσω μας, στην απέναντι πλευρά τής Θησέως, στο τρίγωνο Θησέως-Αργυρουπόλεως-Τσαλδάρη/Καλλιρόης (Ιλισσός), είναι ο προσφυγικός συνοικισμός των Παλαιών Σφαγείων. Η γειτονιά αυτή, μαζί με τον τότε προσφυγικό συνοικισμό μέσα και γύρω από τη Χαροκόπειο στο τετράγωνο Θησέως-Χαροκόπου-Σαπφούς-Ευαγγελιστρίας, ήσαν οι βασικοί πυρήνες τού ΕΣΠΕΡΟΥ. Ήσαν επίσης ο τόπος κατοικίας τού μεγαλύτερου μέρους τού εργατικού δυναμικού τής ΕΛΒΙΕΛΑ.\nΤη ζωή στον “Συνοικισμό Χαροκόπου” έχει περιγράψει στο ομώνυμο βιβλίο του ο Βασίλης Λιόγκαρης, παλαιός καλαθοσφαιριστής του ΕΣΠΕΡΟΥ. Για τη φτώχια, τη δυσκολία και την εξαθλίωση τής κατοχής, τού εμφυλίου και των πρώτων μεταπολεμικών χρόνων σε αυτή τη γειτονιά μιλάει ο συνθέτης Άκης Πάνου στο τραγούδι με τίτλο «Χαροκόπου 1942-1953»:\n«Εφτά νομά’ σ’ ένα δωμά’,\nπού να ξαπλώ’ να κλείσεις μά’;»\nΟι προσωπικές μου αναμνήσεις από την ΕΛΒΙΕΛΑ συνδέονται κυρίως με τη θεία μου τη Δήμητρα, τη μικρή αδελφή τής μάνας μου. Η Μίτση, όπως τη φωνάζαμε, που είχε παντρευτεί στον Αη Γιώργη, πάνω από τη Χαροκόπου, στις διακοπές τού Πάσχα τού 1964, δούλευε μέχρι να παντρευτεί στην ΕΛΒΙΕΛΑ, στα γραφεία. Πολύς κόσμος τής περιοχής δούλευε εκεί. Η ΕΛΒΙΕΛΑ ήταν για καιρό η μοναδική στην Ελλάδα εταιρεία κατασκευής αθλητικών υποδημάτων. Ο Αιμίλιος, ο ιδιοκτήτης της, ήταν ο γενικός αρχηγός τού ΕΣΠΕΡΟΥ κατά τη χρυσή ποδοσφαιρική του εποχή. Οι ποδοσφαιριστές τού ΕΣΠΕΡΟΥ, όσοι δεν είχαν δουλειά, προσλαμβάνονταν στην ΕΛΒΙΕΛΑ. Από κοντά προσλαμβάνονταν και οι συγγενείς τους, γονείς και αδέλφια. Κάπως έτσι είχε βρεθεί και η Μίτση στην ΕΛΒΙΕΛΑ ως αδελφή τού ποδοσφαιριστή Τάκη Κουρτίδη.\nΗ Μίτση έκανε και κάποιες εξωτερικές δουλειές για την ΕΛΒΙΕΛΑ, κυρίως με τράπεζες. Κατέβαινε λοιπόν συχνά την Αμαζόνων-Μεταξά-Γρυπάρη από την πάνω της άκρη στην Αριστογείτονος μέχρι την πλατεία Δαβάκη και περνούσε μπροστά από το σπίτι τού Θοδωρή, Γρυπάρη και Μαντζαγριωτάκη γωνία. Εκεί μαζευόμασταν οι πιτσιρικάδες και κλωτσούσαμε τη μπάλα προς τον μαντρότοιχο τού ήδη κλειστού παλαιού αμαξοστάσιου των τραμ, τού τωρινού κεντρικού πάρκου τής Καλλιθέας. Το αμαξοστάσιο αυτό έχει αποτυπώσει σε λειτουργία ο Νίκος Κούνδουρος στο δεύτερο λεπτό τής κινηματογραφικής του ταινίας “Μαγική Πόλις” (1954): Ανοίγει με το χάραμα η κεντρική πύλη, τα τραμ βγαίνουν στη Θησέως και ανεβαίνουν προς Αθήνα.\nΤην Πέμπτη, την επομένη τού τηλεφωνήματος τού Κυριάκου, κατέβηκα στην Καλλιθέα, πήρα τη μάνα μου και πήγαμε για καφέ στο πάρκο τού Φλοίσβου στο Παλαιό Φάληρο. Καθώς συζητούσαμε, τής είπα ότι την επόμενη μέρα θα συμμετείχα σε μια παρουσίαση για την ΕΛΒΙΕΛΑ και τον Αιμίλιο. Τη ρώτησα αν είχε δουλέψει κι εκείνη στην ΕΛΒΙΕΛΑ.\n– Όλοι έχουμε δουλέψει εκεί, μού απάντησε.\n– Εσύ πότε;\n– Πριν παντρευτώ. Πριν από το 1950.\n– Πού έμεναν οι Μαυροφιδαίοι; Στην Κηφισιά;\n– Όχι, εδώ στη γειτονιά έμεναν. Σε ένα ωραίο διώροφο σπίτι στην Καλυψούς, μεταξύ Θησέως και Εσπερίδων, το δεύτερο ή τρίτο σπίτι δεξιά, όπως μπαίνεις από τη Θησέως στην Καλυψούς.\n– Δηλαδή εκατό μέτρα από το εργοστάσιο.\nΘυμήθηκα ότι πριν από χρόνια, το 2003, όταν ετοίμαζα το βιβλίο-λεύκωμα για τα 60 χρόνια τού ΕΣΠΕΡΟΥ, έψαχνα για φωτογραφία τού Αιμίλιου, αλλά δεν έβρισκα. Το άκουσε η Τασούλα, που είχε έρθει τότε στον ΕΣΠΕΡΟ με τη συγχώνευση τού τμήματος βόλεϊ τού ΠΑΝΤΖΙΤΖΙΦΙΑΚΟΥ:\n– Έχω εγώ φωτογραφίες τού Αιμίλιου!\nΠήγαμε με τον Σάββα στο σπίτι της ένα βράδυ στις Τζιτζιφιές, ανάμεσα Θησέως και ποτάμι, και μάς έδωσε δύο φωτογραφίες, κατά πάσα πιθανότητα προπολεμικές. Στη μία ο νεαρός Αιμίλιος ποζάρει σε στούντιο φωτογράφου σε στυλ Κλαρκ Γκέημπλ. Στην άλλη δύο νεαροί και μία κοπέλα ποζάρουν χαμογελαστοί στην ταράτσα ενός σπιτιού. Να ήταν άραγε η ταράτσα τού σπιτιού τού Αιμίλιου στην Καλυψούς ή εκείνη τού σπιτιού τής Τασούλας στις Τζιτζιφιές;\nΕκείνη την εποχή ήταν τής μόδας οι φωτογραφίες στις ταράτσες. Στις παρούσες συνθήκες, δεν μπορεί κανείς να καταλάβει γιατί ονόμασαν «Καλλιθέα» το προάστειο τη δεκαετία τού 1880. Ωστόσο ακόμη κι εγώ τη δεκαετία τού 1960, όταν είχε χτιστεί όλη η πόλη, πριν όμως κατεδαφιστεί ολόκληρη και ξαναχτιστεί πενταόροφη, θυμάμαι ότι από την ταράτσα τού διώροφου τής οδού Ιφιγενείας, μεταξύ Αμαζόνων (τότε Μεταξά, τώρα Γρυπάρη) και Αριστείδου, βλέπαμε τη θάλασσα, την Αίγινα και την απέναντι ακτή τής Πελοποννήσου (Επίδαυρο, Μέθανα).\nΠοιος έπεισε τον Αιμίλιο Μαυροφίδη τής ΕΛΒΙΕΛΑ να ασχοληθεί με τον ΕΣΠΕΡΟ; Οι ιδρυτές τού συλλόγου, οι άνθρωποι δηλαδή που υπογράφουν ως προσωρινό διοικητικό συμβούλιο το ιδρυτικό τής 15ης Ιουνίου 1943, πρέπει να ήσαν όλοι γείτονες και γνωστοί του. Οι αδελφοί Δημήτρης και Πολυζώης Καρετζόπουλοι είχαν το παντοπωλείο τους Χαροκόπου 91, κοντά στη γωνία με τη Θησέως, δίπλα στον κινηματογράφο «Κρυστάλ». Απέναντι είχε το ζαχαροπλαστείο του ο Σπύρος Κοσμίδης, το σπίτι τού οποίου ήταν στην οδό Αμαζόνων (Γρυπάρη) 34, λίγο πιο κάτω από την ΕΛΒΙΕΛΑ. Ο Αγάπιος Τιγλίογλου εργαζόταν στην ΕΛΒΙΕΛΑ και έμενε επίσης λίγο πιο κάτω, Αμαζόνων (Γρυπάρη) 30. Ο Βασίλης Μιχαηλίδης έμενε Χαροκόπου 87 και ο Αλέξανδρος Κούρος Ηρακλέους 40, μεταξύ Χαροκόπου και Αγίων Πάντων. Ο Λάζαρος Αντωνιάδης, τεχνικός ηλεκτρολόγος, διέμενε επίσης στην περιοχή, γωνία Μενελάου και Αριστείδου.\nΣκαλίζοντας το αρχείο, βλέπω ότι ο Αιμίλιος Μαυροφίδης συμμετείχε στο διοικητικό συμβούλιο τού ΕΣΠΕΡΟΥ ως γενικός αρχηγός κατά το μεγαλύτερο διάστημα τής δωδεκαετίας 1949-61. Όμως στο αρχείο τού ΕΣΠΕΡΟΥ δεν βρίσκω τα πρώτα διοικητικά συμβούλια τής περιόδου 1944-49. Ίσως κάποιος πήρε κάποτε στο σπίτι του το πρώτο βιβλίο πρακτικών τής ανώμαλης εκείνης περιόδου και ξέχασε να το επιστρέψει. Σε ορισμένα τουλάχιστον από εκείνα τα διοικητικά συμβούλια συμμετείχε οπωσδήποτε ο Αιμίλιος, όπως προκύπτει από δημοσιεύματα τής εποχής.\nΓια παράδειγμα, σε δημοσίευμα τής 12ης Οκτωβρίου 1949 με τίτλο «Ο διχασμός απειλεί να φέρει την καταστροφή στον Έσπερο Καλλιθέας» διαβάζουμε ότι «στο εργοστάσιο ΕΛΒΙΕΛΑ, διευθυντής και μέτοχος τού οποίου τυγχάνει παλαιός σύμβουλος τού Εσπέρου, ο κ. Αιμ. Μαυροφίδης, εργάζονται πολλοί ικανοί ποδοσφαιριστές τού Εσπέρου. Οι παραπάνω ποδοσφαιριστές, ενώ την περίοδο κατά την οποία ο κ. Μαυροφίδης ήταν σύμβουλος τού Εσπέρου ήσαν ελεύθεροι υπηρεσίας για να αγωνίζονται και να γυμνάζονται, σήμερα, μετά την αποχώρηση τού κ. Μαυροφίδη από το συμβούλιο και την αντίθεσή του με την ακολουθούμενη πολιτική, στερήθηκαν αυτή την άδεια «επί ποινή απολύσεως» και για αυτόν τον λόγο δεν συμμετείχαν στους τελευταίους αγώνες». Κατά την εφημερίδα πηγή τού δημοσιεύματος ήταν «φίλαθλοι τής Καλλιθέας που προσήλθαν στα γραφεία μας».\nΤην επομένη, 13 Οκτωβρίου 1949, δημοσιεύτηκε στην ίδια εφημερίδα η διάψευση τού Αιμίλιου, ο οποίος πρόσθετε: «Όσον αφορά την αντίθεσή μου στην πολιτική που ακολουθεί το σημερινό συμβούλιο, αυτή πράγματι υπάρχει. Όποιος θέλει να μάθει τα αίτια τής αντίθεσης αυτής, δεν έχει παρά να περιμένει τη γενική συνέλευση τού συλλόγου, για να κρίνει αναλόγως». Στο ίδιο δημοσίευμα γραφόταν ότι η εφημερίδα είχε παραλάβει και επιστολή διάψευσης από τούς αναφερόμενους ποδοσφαιριστές. Τέλος στις 17 Οκτωβρίου 1949 δημοσιεύτηκε στην ίδια εφημερίδα και η επίσημη διάψευση τού ΕΣΠΕΡΟΥ, με επιστολή υπογραφόμενη από τον τότε γενικό γραμματέα τού συλλόγου: «Διαφορά γνωμών και αντιλήψεων, μεταξύ των αποτελούντων τον Έσπερο, υπήρξε βεβαίως πάντοτε, όπως υπάρχει άλλωστε σε κάθε σύλλογο όπου πρυτανεύει το πνεύμα τής σκέψης ελευθέρων ανθρώπων και ο σεβασμός τής γνώμης τού άλλου, σεβασμός ο οποίος αποτελεί συντελεστή κάθε προόδου. Η διχογνωμία αυτή ίσως να έχει εκδηλωθεί σήμερα κάπως εντονώτερα εκ μέρους κάποιων μελών τού συλλόγου, μεταξύ των οποίων και ο κ. Μαυροφίδης. Ουδέποτε όμως έφτασε αυτή στα όρια τού διχασμού βγαίνοντας από τα ευγενή αθλητικά πλαίσια, αλλά πάντοτε κινούνταν από αγαθή προαίρεση και με κατεύθυνση την πρόοδο τού συλλόγου».\nΣτις αρχαιρεσίες που ακολούθησαν, στο τέλος τού 1949, ο Αιμίλιος Μαυροφίδης επανήλθε στο διοικητικό συμβούλιο τού ΕΣΠΕΡΟΥ καταλαμβάνοντας τη θέση τού γενικού αρχηγού. Ήταν η χρονιά τής δεύτερης συμμετοχής τής ποδοσφαιρικής ομάδας τού συλλόγου στην ανώτατη ιεραρχικά κατηγορία (1949-50). Όμως, με τη μείωση τού αριθμού των ομάδων τής Α’ Κατηγορίας Αθηνών από 10 σε 6, ο ΕΣΠΕΡΟΣ υποβιβάστηκε στην Α2’ Κατηγορία Αθηνών εκείνη τη χρονιά, αν και είχε τερματίσει στην 8η θέση.\nΤη μεθεπόμενη χρονια, την περίοδο 1951-52, η ποδοσφαιρική ομάδα τού ΕΣΠΕΡΟΥ αναδείχθηκε πρωταθλήτρια Α2’ Κατηγορίας Αθηνών. Όπως διαβάζουμε σε δημοσίευμα στις 16 Απριλίου 1952, ο γενικός αρχηγός Αιμίλιος Μαυροφίδης πίστευε ότι ο ΕΣΠΕΡΟΣ θα σταδιοδρομούσε με επιτυχία επανερχόμενος στην ανώτατη κατηγορία. Για να επιτευχθεί αυτή η επάνοδος, ο ΕΣΠΕΡΟΣ έπρεπε να επικρατήσει στους αγώνες διαβάθμισης με τον ουραγό τής Α’ κατηγορίας ΑΣΤΕΡΑ ΑΘΗΝΩΝ (ΓΚΥΖΗ). Αυτό όμως δεν συνέβη, γιατί επικράτησε ο ΑΣΤΕΡΑΣ που ενισχύθηκε παράνομα με τον Κώστα Λινοξυλάκη, διεθνή αμυντικό τού ΠΑΝΑΘΗΝΑΪΚΟΥ. Στις λεπτομέρειες τής υπόθεσης αναφέρεται επιστολή που δημοσιεύτηκε στις 27 Ιουνίου 1952 στην “Αθλητική Ηχώ”.\nΟ Αιμίλιος επενεξελέγη στις αρχαιρεσίες τού Ιουνίου 1953, όπως διαβάζουμε σε δημοσίευμα τής 1ης Ιουλίου 1953. Στο πρωτάθλημα Α2′ κατηγορίας Αθηνών περιόδου 1953-54 που ακολούθησε, ο ΕΣΠΕΡΟΣ κατέλαβε τη δεύτερη θἐση και προβιβάστηκε και πάλι, μαζί με το ΑΙΓΑΛΕΩ αυτή τη φορά, στην ανώτατη ιεραρχικά κατηγορία. Όμως τώρα πια οι ομάδες πρώτης σειράς τής Αθήνας είχαν χωριστεί σε δύο κατηγορίες: σε εκείνες που είχαν γήπεδο, όπως ο ΠΑΝΑΘΗΝΑΪΚΟΣ, η ΑΕΚ, ο ΠΑΝΙΩΝΙΟΣ, ο ΑΠΟΛΛΩΝ, ο ΦΩΣΤΗΡΑΣ, το ΑΙΓΑΛΕΩ, και σε εκείνες που δεν είχαν, όπως ο ΕΣΠΕΡΟΣ, ο ΑΘΗΝΑΪΚΟΣ, ο ΑΣΤΕΡΑΣ ΑΘΗΝΩΝ, ο ΑΡΗΣ ΑΘΗΝΩΝ, η ΔΑΦΝΗ ΑΘΗΝΩΝ και άλλες. Κάποιες από τις “άστεγες” ομάδες άρχιζαν να “μεταδημοτεύουν” σε αναζήτηση έδρας: ο ΑΘΗΝΑΪΚΟΣ από το Ρουφ στη Νέα Ελβετία, ο ΑΣΤΕΡΑΣ από τού Γκύζη στου Ζωγράφου, ο ΑΡΗΣ από τα Σεπόλια στην Πετρούπολη. Ο ΕΣΠΕΡΟΣ παρέμενε στην Καλλιθέα και προσπαθούσε σε ολόκληρη τη διάρκεια τής δεκαετίας τού 1950 για την κατασκευή ποδοσφαιρικού γήπεδου στην πόλη.\nΚατά την τρίτη συμμετοχή τού ΕΣΠΕΡΟΥ στην ανώτατη ιεραρχικά κατηγορία την περίοδο 1954-55 ο Αιμίλιος δεν συμμετείχε στο διοικητικό συμβούλιο τού συλλόγου. Αυτό προκύπτει τόσο από την εξέταση τού αρχείου, όσο και από δημοσίευμα στις 31 Μαΐου 1955 μετά τη λήξη τού πρωταθλήματος, στο οποίο ο ΕΣΠΕΡΟΣ είχε τερματίσει 8ος (τελευταίος) και ετοιμαζόταν να αντιμετωπίσει σε αγώνες διαβάθμισης τον ΑΘΗΝΑΪΚΟ, πρωταθλητή τής Α2′ κατηγορίας. Το μακροσκελές δημοσίευμα παρέχει, μεταξύ άλλων, την πλήρη σύνθεση τού διοικητικού συμβουλίου τού ΕΣΠΕΡΟΥ, χωρίς τον Αιμίλιο. Δεν γνωρίζω γιατί εκείνος δεν συμμετείχε. Θυμάμαι όμως ότι ο Τάκης Κουρτίδης μού είχε πει κάποτε, ότι το 1954, μετά τον προβιβασμό τού ΕΣΠΕΡΟΥ, όταν ο ίδιος ετοιμαζόταν να φύγει για την ΑΕΚ, τον είχε φωνάξει στο γραφείο του στην ΕΛΒΙΕΛΑ ο Αιμίλιος και τον είχε ρωτήσει:\n– Θα φύγεις κι εσύ;\nΤην προηγούμενη χρονιά, το καλοκαίρι τού 1953, είχε φύγει ο Αδάμ Χρονόπουλος από τον ΕΣΠΕΡΟ για τον ΠΑΝΙΩΝΙΟ, ενώ την επόμενη, το καλοκαίρι του 1955, θα έφευγε και ο Στέλιος Ψύχος από τον ΕΣΠΕΡΟ για τον ΟΛΥΜΠΙΑΚΟ. Με βάση τούς τότε κανονισμούς, ένα σωματείο δεν είχε τρόπο να αποτρέψει αυτές τις χωρίς τη συγκατάθεσή του μεταγραφές ποδοσφαιριστών του. Αν το σωματείο συναινούσε, ο ποδοσφαιριστής του μεταγραφόταν κανονικά. Αν το σωματείο δεν συναινούσε, ο ποδοσφαιριστής μεταγραφόταν και πάλι, αλλά με διετή αποκλεισμό. Με αυτόν τον τρόπο έφυγε το 1955 και ο Κώστας Νεστορίδης από τον ΠΑΝΙΩΝΙΟ για την ΑΕΚ. Με τον ίδιο τρόπο, δηλαδή χωρίς τη συγκατάθεση τού σωματείου του, είχε μεταγραφεί το καλοκαίρι τού 1951 ο Κώστας Λινοξυλάκης από τον ΑΣΤΕΡΑ ΑΘΗΝΩΝ στον ΠΑΝΑΘΗΝΑΪΚΟ. Στην περίπτωση εκείνη όμως, με σκανδαλώδη απόφαση τής ΕΠΣΑ, το επόμενο καλοκαίρι τού 1952 θεωρήθηκε ότι ο από πέρυσι ποδοσφαιριστής τού ΠΑΝΑΘΗΝΑΪΚΟΥ Λινοξυλάκης ανήκε ακόμη στον ΑΣΤΕΡΑ, τον οποίο τού επιτράπηκε να ενισχύσει στους αγώνες διαβάθμισης με τον ΕΣΠΕΡΟ. Στη συνέχεια ο Λινοξυλάκης μεταγράφηκε και πάλι στον ΠΑΝΑΘΗΝΑΪΚΟ, με τη συγκατάθεση τού σωματείου του αυτή τη φορά. Ο ενισχυμένος ΑΣΤΕΡΑΣ κέρδισε τη σωτηρία του στη διαβάθμιση με τον ΕΣΠΕΡΟ, ενώ ο ΠΑΝΑΘΗΝΑΪΚΟΣ κέρδισε τον διεθνή ποδοσφαιριστή, απαλλαγμένο από τον δεύτερο χρόνο τού αποκλεισμού του.\nΗ χρονιά 1954-55 ήταν η τελευταία τού ΕΣΠΕΡΟΥ στην ανώτατη κατηγορία. Θα περνούσαν σαρανταοκτώ (48!) χρόνια μέχρι να ξαναβρεθεί ομάδα τής πόλης μας τόσο ψηλά, πράγμα που έγινε με τον προβιβασμό τής ΚΑΛΛΙΘΕΑΣ στην Α’ Εθνική στο τέλος τής περιόδου 2001-02, τριανταέξι (36!) χρόνια μετά τη συγχώνευση τού 1966. Ο Αιμίλιος συνέχιζε να συμμετέχει στο διοικητικό συμβούλιο τού ΕΣΠΕΡΟΥ. Όμως ίσως ήταν πια απογοητευμένος από την αδυναμία αποτροπής τής μέσω μεταγραφών αιμορραγίας. Τον σύλλογο είχαν αρχίσει να πλαισιώνουν διοικητικά καινούργια πρόσωπα, όπως ο έμπορος Τάκης Κοντούζογλου, ο δικηγόρος Κωνσταντίνος Τζέντζος που πέθανε πρόωρα και άλλοι. Πολλοί ποδοσφαιριστές τού ΕΣΠΕΡΟΥ εξακολουθούσαν να εργάζονται στην ΕΛΒΙΕΛΑ και να συμμετέχουν με την ομάδα τού εργοστασίου στο εργασιακό πρωτάθλημα ποδοσφαίρου.\nΤην περίοδο 1956-57 στο πρωτάθλημα τής Α2′ κατηγορίας Αθηνών, τής 2ης ιεραρχικά κατηγορίας, τον ΕΣΠΕΡΟ συνάντησε προβιβαζόμενος ο ΗΡΑΚΛΗΣ, η ομάδα των νότιων συνοικιών τής Καλλιθέας. Οι δύο ομάδες συνυπήρξαν στην Α2′ Αθηνών για πέντε περιόδους, από το 1956 μέχρι το 1961. Τη διετία που ακολούθησε, τις χρονιές 1961-62 και 1962-63, ο ΕΣΠΕΡΟΣ βρέθηκε πάλι μια κατηγορία πάνω από τον ΗΡΑΚΛΗ. Με τον υποβιβασμό τού ΕΣΠΕΡΟΥ από την Α’ κατηγορία Αθηνών οι δύο ομάδες ξανασυναντήθηκαν την περίοδο 1963-64 στην Α1′ κατηγορία Αθηνών, η οποία όμως, με τη θέσπιση τής Α’ Εθνικής το 1959 και τής Β’ Εθνικής το 1960, ήταν πια η 4η ιεραρχικά κατηγορία. Τις περιόδους 1964-65 και 1965-66 ο ΗΡΑΚΛΗΣ αγωνίστηκε για πρώτη φορά μία κατηγορία πάνω από τον ΕΣΠΕΡΟ, τον οποίο είχε φτάσει ανεβαίνοντας από τα χαμηλά και η ΑΕ ΚΑΛΛΙΘΕΑΣ. Οι συνθήκες για τις ποδοσφαιρικές δυνάμεις τής Καλλιθέας ήσαν απελπιστικές. Το καλοκαίρι τού 1966 η άλλοτε κορυφαία Α’ κατηγορία Αθηνών ήταν πια η 4η ιεραρχικά κατηγορία, κάτω και από τη βραχύβια (1965-67) Γ’ Εθνική, στην οποία είχε μόλις προβιβαστεί από την Α’ κατηγορία Πειραιώς η συμπολίτισσα ΑΕΚ Φαλήρου. Η συγχώνευση ήταν πια μονόδρομος.\nΣτις αρχές τής δεκαετίας τού 1960 η ΕΛΒΙΕΛΑ φαλήρισε. Κάπου διάβασα ότι αυτό έγινε το 1961, αλλά εγώ θυμάμαι τη Μίτση και μετά το καλοκαίρι τού 1962 να περνάει από μπροστά μας κατεβαίνοντας χαμογελαστή από την ΕΛΒΙΕΛΑ προς την πλατεία Δαβάκη και τις τράπεζες. Είμαι σίγουρος για τη χρονιά επειδή τότε, το καλοκαίρι τού 1962, επέστρεψε η οικογένειά μου στην Καλλιθέα. Το φθινόπωρο εκείνης τής χρονιάς πήγα κι εγώ για πρώτη φορά σε σχολείο τής πόλης, στην τετάρτη δημοτικού τού Πρώτου Δημοτικού Σχολείου Καλλιθέας, στο σχεδόν ετοιμόρροπο διώροφο τής γωνίας των οδών Δαβάκη και Ανδρομάχης. Μάλλον λοιπόν λειτουργούσαν ακόμη τα γραφεία τής ΕΛΒΙΕΛΑ μετά το 1961, αλλά είχε σταματήσει η παραγωγή.\nΗ χρεωκοπία τής ΕΛΒΙΕΛΑ, που συνεπεσε λίγο-πολύ με την έναρξη τής παρακμής τού ΕΣΠΕΡΟΥ στο ποδόσφαιρο, ήταν κατ’ αρχάς παράξενη, γιατί δεν οφειλόταν σε ανταγωνισμό από άλλες εταιρείες. Μόνο η ΕΛΒΙΕΛΑ έφτιαχνε τότε στην Ελλάδα αθλητικά παπούτσια. Ίσως όμως ήσαν πολλοί οι ποδοσφαιριστές και συγγενείς που είχαν προσληφθεί. Ίσως πάλι δεν ήταν καλή η διαχείριση. Στο τέλος υπήρχαν και απλήρωτα μεροκάματα κι έτσι οι εργαζόμενοι, για να τα διεκδικήσουν, έκαναν αγωγή στον Αιμίλιο. Προσήλθαν όλοι στο δικαστήριο. Μαζί και η Μίτση με τον ανηψιό της, τον αδελφό μου. Πριν αρχίσει η δίκη, βλέποντάς την ο Αιμίλιος στην αίθουσα, τη ρώτησε:\n– Κι εσύ εδώ, Δήμητρα;\n– Εγώ; Πού;\n– Εδώ; Εναντίον μου;\n– Όχι, όχι! ψιθύρισε η Μίτση και βγήκε βουρκωμένη από το δικαστήριο…\nΑς κλείσουμε αυτό το αφιέρωμα στην ΕΛΒΙΕΛΑ και τον Αιμίλιο Μαυροφίδη αναδημοσιεύοντας από το περιοδικό Χάρτης το μικρό κείμενο “1930: Ελληνική Βιομηχανία Ελαστικού” τού Φίλιππου Δ. Δρακονταειδή.\n1930: Ελληνική Βιομηχανία Ελαστικού\n* Ο Ιορδάνης Παραδεισόπουλος μεγαλώνει κοντά στον ΕΣΠΕΡΟ από το 1963. Σε δύσκολες για τον σύλλογο στιγμές, διετέλεσε πρόεδρός του την οκταετία 2000-2008.\nΤο άρθρο στάλθηκε Παρασκευή 4 Ιουνίου 2021 στις 12:45 πμ. Μπορείτε να ακολουθήσετε απαντήσεις στο άρθρο μέσω του νήματος RSS 2.0. You can skip to the end and leave a response. Pinging is currently not allowed.\nΣχόλια  στο “Ποδόσφαιρο: Ο Αιμίλιος, η ΕΛΒΙΕΛΑ και ο ΕΣΠΕΡΟΣ”\n4 Ιούν 2021 στις 9:02 πμ\n4 Ιούν 2021 στις 9:58 μμ\nΠρόεδρε, άλλη μια θετική έκπληξη απο εσένα. Με αφορμή του άρθρου σου θέλω να επαναλάβω ότι πρέπει να δημιουργηθεί το ιστορικό αρχείο και του Αθλητικού Μουσείου Εσπέρου και Καλλιθέας.\nΚΥΡΙΑΚΟΣ ΤΑΧΥΝΑΚΟΣ γράφει:\n15 Ιούν 2021 στις 8:05 μμ\nΙΟΡΔΑΝΗ ΜΟΥ ΝΑ ΕΙΣΑΙ ΠΑΝΤΑ ΚΑΛΑ ΚΑΙ ΝΑ ΒΟΗΘΑΣ ΤΟΝ ΕΣΠΕΡΟ ΜΕ ΤΑ ΠΟΛΥΤΙΜΑ ΑΡΧΕΙΑ ΣΟΥ ΚΑΙ ΟΧΙ ΜΟΝΟ .\n28 Απρ 2022 στις 9:23 μμ\nΥπεροχο! Μεγάλωσα με ιστορίες της γιαγιάς μου για τα Παλαιά Σφαγεια, τις γειτονιές και τους ανθρώπους στα προσφυγικά, την Ελβιέλα που δούλευε για πολλά χρόνια, το σινεμά Αμαζον που μας πήγαινε ο παππούς κάθε Σάββατο που τώρα ξέρω γιατί λεγόταν Αμαζόν, τον Τάκη Κουρτίδη που ήταν γείτονας και παιδικός φίλος του θείου μου, και τον αξιαγάπητο οικογενειακό φιλο Γιώργο Καρυπίδη που με έφερε στον Εσπερο…


Νεολαία ΣΥΡΙΖΑ: Ο Σωτήρης Αλεξίου νέος γραμματέας του Κεντρικού Συμβουλίου - avanti popolo\nHome / Unlabelled / Νεολαία ΣΥΡΙΖΑ: Ο Σωτήρης Αλεξίου νέος γραμματέας του Κεντρικού Συμβουλίου\nΝεολαία ΣΥΡΙΖΑ: Ο Σωτήρης Αλεξίου νέος γραμματέας του Κεντρικού Συμβουλίου\nTην Κυριακή 26 Νοεμβρίου, διεξήχθη στην Αθήνα η 5η Σύνοδος του Κεντρικού Συμβουλίου της Νεολαίας ΣΥΡΙΖΑ. Με το πέρας των εργασιών, εξελέγη ομόφωνα νέος Γραμματέας του Κεντρικού Συμβουλίου της Οργάνωσης ο Σωτήρης Αλεξίου.\nΒιογραφικό Σημείωμα του Σωτήρη Αλεξίου\nΟργανώθηκε στη Νεολαία Συνασπισμού το 2009. Από το 2011 έως το 2013 διετέλεσε Γραμματέας του Γραφείου Πόλης της Νεολαίας Συνασπισμού Ξάνθης και το 2013 εξελέγη μέλος του Κεντρικού Συμβουλίου της Νεολαίας Συνασπισμού. Είναι μέλος του Κεντρικού Συμβουλίου της Νεολαίας ΣΥΡΙΖΑ από την 1η Πανελλαδική της Συνδιάσκεψη, ενώ από το Νοέμβρη του 2015 μέχρι σήμερα διετέλεσε μέλος της Γραμματείας του Κεντρικού Συμβουλίου της Οργάνωσης.\nΣυμμετείχε στο μαθητικό κίνημα και συγκεκριμένα στις μαθητικές κινητοποιήσεις, μετά τη δολοφονία του Αλέξανδρου Γρηγορόπουλου. Ανέπτυξε συνδικαλιστική δράση στο Φοιτητικό Σύλλογο της Πολυτεχνικής Σχολής, στο Διοικητικό Συμβούλιο του οποίου διετέλεσε μέλος επί σειρά ετών, ως εκπρόσωπος της Αριστερής Ενότητας. Είχε ενεργό ρόλο στις φοιτητικές κινητοποιήσεις του 2011, απέναντι στο νόμο Διαμαντοπούλου και έλαβε μέρος στους αγώνες για δημόσια και δωρεάν Παιδεία. Επιπλέον, είχε ενεργή παρουσία στο κίνημα ενάντια στις εξορύξεις χρυσού στις Σκουριές και στη Θράκη. Συμμετείχε στις αυτοδιοικητικές εκλογές του 2014, με το ψηφοδέλτιο της δημοτικής παράταξης «Πολίτες για την Ξάνθη». Παράλληλα, δραστηριοποιήθηκε σε δομές αλληλεγγύης, στο κίνημα υποστήριξης των προσφύγων, καθώς και στο αλληλέγγυο φροντιστήριο του χώρου πολιτικής, πολιτισμού και αλληλεγγύης «Kardelen», όπου δίδαξε για δύο χρόνια.


Τζάμπολ στις 10 Οκτωβρίου η Basket League - Δημοκρατική της Ρόδου\nΤζάμπολ στις 10 Οκτωβρίου η Basket League\nΤην οριστική ημερομηνία έναρξης του πρωταθλήματος της Basket League της σεζόν 2020/21, γνωστοποίησε ο ΕΣΑΚΕ, στο χθεσινό διοικητικό συμβούλιο. Έτσι, το πρώτο τζάμπολ για το πρωτάθλημα της νέας σεζόν, θα πραγματοποιηθεί το Σάββατο 10 Οκτωβρίου. Επίσης, η διοργανώτρια αρχή αποφάσισε την διεξαγωγή Σούπερ Καπ, το οποίο και θα πραγματοποιηθεί πριν την έναρξη του πρωταθλήματος. Συγκεκριμένα, οι σύλλογοι της Basket League συμφώνησαν πως οι ομάδες της πρώτης τετράδας (Παναθηναϊκός, ΑΕΚ, Περιστέρι και Προμηθέας), θα συμμετέχουν στο Σούπερ Καπ, το οποίο θα διεξαχθεί στις 23-24 Σεπτεμβρίου στο ΟΑΚΑ.\nΕξάλλου, την απόφαση να υποβιβαστεί μία ομάδα από το προσεχές πρωτάθλημα και να ανέβουν δύο από την Α2, προχώρησε ο ΕΣΑΚΕ, σε Δ.Σ που πραγματοποιήθηκε σήμερα το μεσημέρι. Οι ομάδες της Basket League συγκεντρώθηκαν στο προγραμματισμένο Διοικητικό Συμβούλιο της Λίγκας και ανάμεσα στα θέματα που συζητήθηκαν, ήταν και αυτό των ομάδων που θα υποβιβαστούν στην Α2 αλλά και των ομάδων που θα πάρουν το εισιτήριο ανόδου για την μεγάλη κατηγορία. Έτσι, μετά από ψηφοφορία ανάμεσα στις ομάδες της Basket League, αποφασίστηκε πως μία ομάδα από το πρωτάθλημα της νέας σεζόν θα υποβιβαστεί στην χαμηλότερη κατηγορία, ενώ το αντίθετο δρομολόγιο, από την Α2 στην Basket League, θα κάνουν δύο ομάδες. Να σημειωθεί πως ήδη από την Basket League έχουν αποχωρήσει οι Ρέθυμνο και Ηράκλειο και ο Διαγόρας Δρυοπιδέων έχει πουλήσει το ΑΦΜ του στον Ιωνικό Νίκαιας. Η καταληκτική ημερομηνία δήλωση συμμετοχής των ομάδων για το νέο πρωτάθλημα είναι η 30η Ιουλίου, όμως, αναμένεται να δοθεί νέα παράταση.\nΤζάμπολ στις 10 Οκτωβρίου Στις 10 Οκτωβρίου θα γίνει το πρώτο τζάμπολ στη Basket League, όπως…


Τους νέους Αντιδημάρχους ανακοίνωσε ο Δημήτρης Καμπόσος αλλά και τις προτάσεις για προεδρεία Νομικών προσώπων - Αργολική Ανάπτυξη Τους νέους Αντιδημάρχους ανακοίνωσε ο Δημήτρης Καμπόσος αλλά και τις προτάσεις για προεδρεία Νομικών προσώπων - Αργολική Ανάπτυξη\nHome > ΕΙΔΗΣΕΙΣ > Τους νέους Αντιδημάρχους ανακοίνωσε ο Δημήτρης Καμπόσος αλλά και τις προτάσεις για προεδρεία Νομικών προσώπων\nΤην απόφαση για τον διορισμό των νέων αντιδημάρχων αλλα και των προτάσεων για τις αλλαγές στα Νομικά πρόσωπα έδωσε στην δημοσιότητα ο Δήμαρχος Άργους-Μυκηνών με την ακόλουθη ανακοίνωση :\n1.\tΤις διατάξεις των άρθρων 58, 59, 94 του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης», [ΦΕΚ 87Α΄], ως ισχύουν, αναφορικά με τον ορισμό Αντιδημάρχων και την αναπλήρωση του Δημάρχου.\n2.\tΤην υπ. αριθ. 15150/15.4.2014 απόφαση του Υπουργού Εσωτερικών «Πρωτοβάθμιοι και Δευτεροβάθμιοι Οργανισμοί Τοπικής Αυτοδιοίκησης της Χώρας με το Ν.3852/2010», όπως ισχύει.\n3.\tΤις διατάξεις της παρ. 1 του άρθρου 92 του Ν.3852/2010, όπως αντικαταστάθηκε και ισχύει με τις διατάξεις της παρ. ε του άρθρου 3 του Ν.4051/2012 [ΦΕΚ 40Α΄/29.2.2012], «Ρυθμίσεις συνταξιοδοτικού περιεχομένου και άλλες επείγουσες ρυθμίσεις εφαρμογής του Μνημονίου Συνεννόησης του Ν.4046/2012», ως ισχύουν.\n4.\tΤο γεγονός ότι ο Δήμος Άργους Μυκηνών εμπίπτει στις διατάξεις του άρθρου 59 παρ. 2 του Ν.3852/2010, ως ισχύουν.\n5.\tΤις διατάξεις του άρθρου 47 του Ν.4647/2019, [ΦΕΚ 204Α΄/16.12.2019], αναφορικά με τον ορισμό άμμισθων Αντιδημάρχων,\n6.\tΤον ΟΕΥ του Δήμου μας, ΦΕΚ Β΄3022/1.9.2017.\n•\tΛειτουργίας του Γραφείου Αλιείας του Τμήματος Πρασίνου και Αγροτικής Παραγωγής της Δ/νσης Δόμησης, Περιβάλλοντος, Καθαριότητας και Πρασίνου.\n•\tΔιαχείρισης θεμάτων κληρονομιάς Βορίδη.\n•\tΠεριφερειακός υπεύθυνος για τους πρώην Δήμους Νέας Κίου, Λέρνας και Κοινότητας Αχλαδοκάμπου.\n•\tΛειτουργίας της Δ/νσης Δόμησης, Περιβάλλοντος, Καθαριότητας και Πρασίνου πλην του Τμήματος Αποκομιδής Απορριμμάτων και του Τμήματος Πρασίνου και Αγροτικής Παραγωγής.\n•\tΈκδοσης οικοδομικών αδειών.\n•\tΠολεοδομικών εφαρμογών.\n•\tΕλέγχου κατασκευών - αυθαιρέτων – βεβαίωσης και είσπραξης πολεοδομικών προστίμων.\n•\tΧωροταξικού σχεδιασμού Δήμου Άργους Μυκηνών.\n•\tΥλοποίησης και εφαρμογής Σχεδίου Πόλης Άργους.\n•\tΣχεδίων Πόλης – ΣΧΟΟΑΠ Δημοτικών Ενοτήτων.\n•\tΕποπτείας λειτουργίας Μονάδας Μηχανικής Διαλογής Απορριμμάτων.\n•\tΕποπτείας καθαριστριών σχολείων.\n•\tΤέλεσης πολιτικών γάμων σε περίπτωση απουσίας του κ. Δημάρχου.\n•\tΠεριφερειακός υπεύθυνος για τον πρώην Δήμο Άργους.\n•\tΛειτουργίας του Τμήματος Αποκομιδής Απορριμμάτων της Δ/νσης Δόμησης, Περιβάλλοντος, Καθαριότητας και Πρασίνου.\n•\tΔιαχείρισης, κίνησης και συντήρησης οχημάτων καθαριότητας.\n•\tΣχεδιασμού, συντονισμού και εποπτείας καθαριότητας και ανακύκλωσης.\n•\tΥπηρεσιών καθαριότητας κοινοχρήστων χώρων.\n•\tΥπηρεσιών αποκομιδής και διαχείρισης απορριμμάτων και ανακυκλώσιμων υλικών.\n•\tΘεμάτων περιβάλλοντος.\n•\tΔιαχείρισης – οργάνωσης, καθημερινής εποπτείας των εργαζομένων στην καθαριότητα.\n•\tΕποπτείας Δημοτικών χώρων – βλάβες και συντονισμός αποκατάσταση αυτών.\n•\tΠεριφερειακός υπεύθυνος για τον πρώην Δήμο Λυρκείας και την πρώην Κοινότητα Αλέας.\n•\tΛειτουργίας Δημοτικού Φωτισμού και του προσωπικού που εξυπηρετεί τη λειτουργία του.\n•\tΛειτουργίας του τμήματος Οικονομικής Ανάπτυξης της Διεύθυνσης Οικονομικών Υπηρεσιών και Τοπικής Οικονομικής Ανάπτυξης.\n•\tΛειτουργίας του τμήματος Υπαίθριου και Στάσιμου Εμπορίου της Διεύθυνσης Οικονομικών Υπηρεσιών και Τοπικής Οικονομικής Ανάπτυξης.\n•\tΛειτουργίας των Γραφείων α) φυτικής παραγωγής, β) ζωϊκής παραγωγής και γ) Γεωργικής Ανάπτυξης του Τμήματος Πρασίνου και Αγροτικής Παραγωγής.\n•\tΥπογραφή χορήγησης αδειών και βεβαιώσεων λαϊκών αγορών.\n•\tΛειτουργίας Πολιτικής Προστασίας Δήμου.\n•\tΠεριφερειακός υπεύθυνος για τον πρώην Δήμο Μυκηνών.\n•\tΛειτουργίας της Δ/νσης Τεχνικών Έργων και Μελετών.\n•\tΛειτουργίας και κίνησης μηχανημάτων έργου.\n•\tΔιαχείρισης, κίνησης και συντήρησης οχημάτων του Δήμου πλην αυτών της καθαριότητας.\n•\tΔιαχείρισης – οργάνωσης, καθημερινής εποπτείας των εργαζομένων γενικών καθηκόντων.\n•\tΜέριμνας για τα αδέσποτα ζώα σε συνεργασία με τον εντεταλμένο σύμβουλο.\n•\tΛειτουργίας Δ/νσης Διοίκησης, Προγραμματισμού, Οργάνωσης και Πληροφορικής.\n•\tΕποπτείας ανθρώπινου δυναμικού.\n•\tΥπηρεσιών τεχνολογίας και πληροφορικής.\n•\tΛειτουργίας Δ/νσης Αρχείου.\n•\tΘεμάτων διαφάνειας και ηλεκτρονικής διακυβέρνησης.\n•\tΛειτουργίας της Δ/νσης Κοινωνικής Προστασίας, Παιδείας Πολιτισμού και Τουρισμού.\n•\tΣυνεργασία με πολιτιστικούς – καλλιτεχνικούς συλλόγους που δραστηριοποιούνται στον Δήμο Άργους Μυκηνών.\n•\tΥποδοχής αιτημάτων πολιτών, εποπτείας λειτουργίας πενταψήφιου αριθμού αναφοράς βλαβών και ενημέρωσης αντιδημάρχων για την επίλυση αυτών.\n•\tΑνάπτυξης και λειτουργίας κατασκηνώσεων.\n•\tΣυμβουλίου Νέων.\n•\tΣυνεργασίας με εθελοντικές ομάδες πολιτών.\n•\tΕπίβλεψη, εποπτεία νομικών θεμάτων σχετικά με τον Δήμο.\n•\tΔιαχείρισης θεμάτων κληρονομιάς Κολιαλέξη και κληροδοτημάτων.\n•\tΣυντήρησης, Λειτουργίας και Ανάπτυξης παιδικών χαρών.\n•\tΛειτουργίας του Γραφείου Συντήρησης Πρασίνου του Τμήματος Πρασίνου και Αγροτικής Παραγωγής της Δ/νσης Δόμησης, Περιβάλλοντος, Καθαριότητας και Πρασίνου.\n•\tΣυντήρησης πρασίνου και κήπων.\n•\tΔιαχείρισης – οργάνωσης, καθημερινής εποπτείας των εργαζομένων στο πράσινο.\n•\tΕποπτείας λειτουργίας Δημοτικού Κολυμβητηρίου Άργους.\n•\tΕποπτείας λειτουργίας Δημοτικών Γηπέδων.\n•\tΕποπτείας λειτουργίας Δημοτικών τουριστικών μονάδων.\n•\tΠεριφερειακός υπεύθυνος για τον πρώην Δήμο Κουτσοποδίου.\n•\tΛειτουργίας Δ/νσης ΚΕΠ.\n•\tΛειτουργίας Δ/νσης Παιδικών Σταθμών.\n•\tΛειτουργίας Δημοτικού Ωδείου.\n•\tΛειτουργίας των Γραφείων α) Εισφορών – Τελών - Φόρων, β) Δημοτικής Περιουσίας και Δανείων και γ) Ελεγχόμενης Στάθμευσης του Τμήματος Εσόδων, Περιουσίας και Ταμείου της Δ/νσης Οικονομικών Υπηρεσιών και Τοπικής Οικονομικής Ανάπτυξης.\n•\tΕποπτεία λειτουργίας Πρωτοβάθμιας & Δευτεροβάθμιας εκπαίδευσης.\n•\tΜέριμνας για τα αδέσποτα ζώα σε συνεργασία με την αρμόδια Αντιδήμαρχο.\n•\tΥπηρεσίες Δημόσιας Υγείας.\n•\tΥπηρεσίες Κοινωνικής Προστασίας.\n•\tΚοινωνική Προστασία και Αλληλεγγύη.\n•\tΚοινωνική Πρόνοια.\n•\tΔιοικητική Εξυπηρέτηση ΑμΕΑ.\n•\tΕποπτεία διενέργειας και οργάνωσης σίτισης απόρων.\n•\tΑνάπτυξη πάσης φύσεως Κοινωνικών Δράσεων του δήμου.\nΠρόεδρος:\tΔελής Νικόλαος\nΑντιπρόεδρος:\tΚαραχάλιος Γεώργιος\nΠρόεδρος:\tΣκούφης Παναγιώτης\nΑντιπρόεδρος:\tΔήμα - Πετροπούλου Ελισάβετ\nΠρόεδρος:\tΔιολίτσης Πέτρος\nΑντιπρόεδρος:\tΓκαβούνος Νικόλαος\nΠρόεδρος:\tΙωάννου Ζαχαρίας\nΑντιπρόεδρος:\tΜπέζας Γεώργιος\nΠρόεδρος:\tΜποζιονέλος Τρύφωνας\nΑντιπρόεδρος:\tΧατζηγεωργίου Ηλίας\nΠρόεδρος:\tΝώτης Ιωάννης\nΑντιπρόεδρος:\tΣαρρής Γεώργιος\nΑντιπρόεδρος:\tΔούρος Παναγιώτης\nΔ/νων Σύμβ.:\tΤριγώνης Δημήτριος\nItem Reviewed: Τους νέους Αντιδημάρχους ανακοίνωσε ο Δημήτρης Καμπόσος αλλά και τις προτάσεις για προεδρεία Νομικών προσώπων Rating: 5 Reviewed By: Γιώργος Αργυριου


Απίστευτη χρονιά !!!\nΘέμα: Απίστευτη χρονιά !!! Πεμ Μάης 04, 2017 12:05 pm\nΣυνήθως κόβω παραφυάδες 4,5 πλαίσια , φέτος λόγο της χρόνιας έκοψα μερικές με 2 πλαίσια σε τριπλοκυψελίδια, 1 ψημένο γόνο και 1 τροφές με τις μέλισες τους και ιδού τα αποτελέσματα ...\nμπήκε κελί στις 8 Απριλίου και χτες η βασίλισσα γεννούσε τις γλώσσες\nΘέμα: Απ: Απίστευτη χρονιά !!! Πεμ Μάης 04, 2017 12:48 pm\nΑπίστευτη χρονιά πραγματικά, δεν τις προλαβαίνεις!!\nΟι παρακάτω φωτογραφίες δείχνουν την πορεία του αφεσμού που πιάσαμε με τον κολλητό στις 09/04/17 και ο οποίος πάταγε περίπου 3,5 πλαίσια.\nΗ δεύτερη φωτογραφία δείχνει την εξέλιξή του σήμερα.[Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.]\nΘέμα: Απ: Απίστευτη χρονιά !!! Πεμ Μάης 04, 2017 1:02 pm\nΠάμε δυνατά Bill ...\nΧτες μετά από μια μεταφορά συζητούσα με κάποιο και του είπα ότι πολλές βασίλισσες τις αλλάζω την ίδια χρονιά και έκανε τον σταυρό του , οι σαβούρες κρατάνε μια κυψέλη τζάμπα και εγώ τουλάχιστον δεν τις θέλω για κατοικίδια, ότι δεν τραβάει λεμιτόμο !\nΘέμα: Απ: Απίστευτη χρονιά !!! Πεμ Μάης 04, 2017 1:41 pm\nΑγαπητέ kir συμφωνώ μαζι σου 100%.\nΣυναισθηματισμοί στο θεμα βασιλισσα δεν υπαρχουν. Όταν βλεπεις μια βασιλισσα ζαβη(γεννα - τρόπος γεννάς- συμπεριφορά μελισσιου) την κόβεις αμέσως. Άλλωστε θα στην κόψουν σίγουρα και σε λαθος εποχη.\nΚαλυτερα να παει το μελίσσι σου ενα μήνα πισω παρα ενα χρονο ....\nΘέμα: Απ: Απίστευτη χρονιά !!! Πεμ Μάης 04, 2017 2:13 pm\nΚαλημέρα Μπάμπη δεν πάνε πίσω και να σου εξηγήσω γιατί ...\nπάντα εμβολιάζω περισσότερα κελιά από ότι χρειάζομαι και πετάω το 1/3 που σχεδόν πάντα είναι άψογα, το ίδιο πλέον κάνω και στις παραφυάδες , κόβω περισσότερες , και ξέρω εκ των πρότερων ότι πολλές από αυτές θα θυσιαστούν και ο κόσμος τους θα ενισχύσει τις άλλες, προτιμώ να πετάω και καλές παρά να τις κρατάω εξ' ανάγκης.\nΠοτέ δεν κάνω 2η απόπειρα εμβολιασμού στο ίδιο μελίσσι , το τσεκάρω στις 27-28 μέρες και ακόμα και αν έχει ξεκινήσει γόνο αλλά δεν έχει προλάβει να σφραγίσει γίνετε σκράπ και ενισχύει τις υπόλοιπες\nΌσες φορές έκανα κάτι διαφορετικό το βρήκα μπροστά μου !\nΘέμα: Απ: Απίστευτη χρονιά !!! Πεμ Μάης 04, 2017 2:46 pm\nΗ αντικατάσταση της μάνας από εμάς που περιγράφετε παιδιά απαιτεί την κατάλληλη εμπειρία διότι μπορεί ο άπειρος να κάνει λάθος κινήσεις.\nΝα δώσω ένα παράδειγμα. Η ανάπτυξη ενός σμήνους εξαρτάται από πολλούς παράγοντες ένας από αυτούς είναι και η ποιότητα της βασίλισσας.\nΆλλοι λόγοι εξίσου σημαντικοί είναι οι ασθένειες π.χ. βαρρόα. Ένα σμήνος με μεγάλη προσβολή θα έχει πτώση της ανάπτυξής του.\nΑυτό δεν θα οφείλεται στη γέννα της βασίλισσας όμως αυτός που στερείται εμπειρίας (όπως εγώ) θα ρίξει το φταίξιμο σε εκείνη.\nΊσως να κάνω και λάθος μιας και είμαι εντελώς άπειρος ακόμη αλλά αυτό παρατήρησα πέρυσι σε ένα μελίσσι μου.\nΕυτυχώς με βοήθησε η εμπειρία του κολλητού και αντί να την κόψω έκανα ξαλάφρωμα και πήραν τα πάνω τους.\nΘέμα: Απ: Απίστευτη χρονιά !!! Παρ Μάης 05, 2017 12:37 am\nΒασίλη μα εννοειτε.\nΛαθη κανουμε ακομα ολοι. Ναι πρέπει να ψάξεις το γιατι δεν παει η μάνα.\nΦταίει η ιδια-βαροα-νοζεμιαση τι;\nΨάχνεις και βρισκεις αλλα εγω αναφέρομαι σε πολλούς φίλους που το βλέπουν οτι φταίει η μάνα,κανει μπαμ, αλλα την λυπούνται και την αφήνουν να διαλύει το μελίσσι\nΘέμα: Απ: Απίστευτη χρονιά !!! Παρ Μάης 05, 2017 10:42 am\nΤέτοια εποχή πέραν της βασίλισσας το πρόβλημα που μπορεί να συναντήσουμε είναι η βαρρόα, αυτό συμμένει ότι δεν έγινε σωστή θεραπεία τον χειμώνα, δεν έγινε έλεγχος για την αποτελεσματικότητα μετά και ούτε δειγματοληπτικός έλεγχος στην συνέχεια για να ξέρουμε τα επίπεδα της βαρρόας στο μελισσοκομείο μας, αυτό συνεπάγεται μια χαμένη χρονιά, μιας και άρρωστα μελίσσια δεν αναπτύσσονται όπως πρέπει και κυρίως δεν μαζεύουν,\nοπότε πρώτα από όλα καθαρά μελίσσια, και τα υπόλοιπα έρχονται


Γιατί ο Ερντογάν έχει κηρύξει πόλεμο στα social media; - Dispatches\nΜαρία Καρχιλάκη4 min read28/03/2014\nΤην Κυριακή 30 Μαρτίου η Τουρκία έχει δημοτικές εκλογές. Το κόμμα του Ταγίπ Ερντογάν, το ΑΚΡ, θα πάει πολύ καλά, σύμφωνα με τις σφυγμομετρήσεις. Την προεκλογική εκστρατεία την “έτρεξε” ο ίδιος προσωπικά μέχρις εκεί που δεν πήγαινε άλλο. Κυριολεκτικά! Μόνο όταν παραμορφώθηκε η φωνή του σε σημείο που να βγαίνει πια με δυσκολία (δες εδώ) ανακοίνωσε ότι σταματάει τις συγκεντρώσεις.\nΦυσικά και το ξέρει!Zeynep Tufeksi


"ΑΠΟ ΤΟ ΡΕΜΠΕΤΙΚΟ ΣΤΟ ΛΑΪΚΟ" ΤΟ ΣΑΒΒΑΤΟ ΣΤΗ ΛΑΡΙΣΑ · Λάρισα Paidis.com Λάρισα ειδήσεις, νέα, ενημέρωση για Λάρισα. Τύρναβο, Ελασσόνα, Αγιά, Φάρσαλα, Τέμπη, Κιλελέρ, κόσμος\n“ΑΠΟ ΤΟ ΡΕΜΠΕΤΙΚΟ ΣΤΟ ΛΑΪΚΟ” ΤΟ ΣΑΒΒΑΤΟ ΣΤΗ ΛΑΡΙΣΑ\n07/10/2019 Paidis.com ΛΑΡΙΣΑ, ΠΟΛΙΤΙΣΜΟΣ 0\nΑπό τη σύνθεση μέχρι την εκτέλεση με ένστικτο δημιουργούνται οι προϋποθέσεις για την τριπλή αυτή εκφραστική συνύπαρξη που ορισμένες φορές φτάνει τα όρια της τελειότητας, θυμίζει μορφολογικά την αρχαία τραγωδία…»\nΗ Αντιδημαρχία Πολιτισμού, το Δ.Ω.Λ, ο Πολιτιστικός Σύλλογος Μικρασιατών ν. Λάρισας, το Δίκτυο Περραιβία και ο Χορευτικός Όμιλος Λάρισας, διοργανώνουν τη μουσικοχορευτική μουσικο-θεατρικο-χορευτική παράσταση «Από το Ρεμπέτικο στο Λαϊκό», το Σάββατο 12 Οκτωβρίου και ώρα 7:30 μ.μ. στην αίθουσα συναυλιών του Δημοτικού Ωδείου Λάρισας.\nΤην ιστορία του ρεμπέτικου τραγουδιού θα παρουσιάσει η εκπαιδευτικός διδάκτωρ στο Πανεπιστήμιο Αιγαίου Ευαγγελία Ράπτου-Στεργιούλα, που θα μας γνωρίσει ή θα μας φρεσκάρει τις γνώσεις μας για τον κόσμο της ρεμπέτικης μουσικής. Θα ξεδιπλωθούν ιστορίες, μικρές και μεγάλες, συναρπαστικές και παθιασμένες. Ιστορίες για τους πρωταγωνιστές!!!\nΣας υποσχόμαστε μια αλλιώτικη και πολύ κεφάτη βραδιά.\nΜια βραδιά που τα έχει όλα: μουσική, τραγούδι, χορό, θέατρο, ιστορική αφήγηση.\nΗ Θεατρική Ομάδα της Μαίρης Κουτόβα: Μάγδα Αθανασιαδου, Χρηστος Δημητριαδης, Βασιλης Αθανασιαδης, Χρηστος Τσιομπανακος, Βασιλης Μαντζιωκας, Παναγιωτης Παπαδοπουλος. «Σκορπούν το γέλιο…. Οι Μπεκρήδες εν δράσει».\nΟριενταλ: Μαριάννα Παπαδήμου.\nΕυαγγελία Ράπτου Στεργιούλα – Δρ. Παν. Αιγαίου & Μεταδιδακτορική Ερευνήτρια Παν. Αιγαίου\nΣΤΗ ΧΩΡΑ ΜΑΣ ΔΕΝ ΧΩΡΟΥΝ ΝΕΟΙ ΔΙΧΑΣΜΟΙ\n«ΛΑΜΠΑΔΙΑΣΕ» ΟΧΗΜΑ ΕΝ ΚΙΝΗΣΕΙ ΣΤΗ ΛΑΡΙΣΑ


Η ΕΚΤ και τα ΕΚΤακια - Magnesia News\nΑρχική ΑΡΘΡΑ Η ΕΚΤ και τα ΕΚΤακια\nΗ ΕΚΤ και τα ΕΚΤακια\nΔημοσιεύθηκε 22/01/2015 18:52\nΤου Γιάννη Γρηγορίου, Κοινωνιολόγου\nΗ Ευρωπαϊκή κεντρική τράπεζα ΕΚΤ και τα ΕΚΤακια, οι κατ’ ευφημισμόν κεντρικές τράπεζες ξαναχτύπησαν. Ένα κλειστό κλαμπ μιας χούφτας κουστουμαρισμένων (στην τρίχα!!) τραπεζιτών ρυθμίζει τις τύχες εκατοντάδων εκατομμυρίων πολιτών σε ολόκληρη την Ευρώπη με ένα και μόνο σκεπτικό. Τη διαιώνιση του είδους……εννοώ του παρόντος οικονομικού συστήματος, κομμένο και ραμμένο για να υπηρετεί τους λίγους, τους γαλαζοαίματους και όχι την “πλέμπα”!!!!\nΤα στοιχεία είναι αμείλικτα. Τα ανακοίνωσε πριν λίγες μέρες η παγκόσμια οργάνωση OXFAM. Το που πλουσιότερο 1% του πλανήτη είναι πιο πλούσιο από όλους τους υπόλοιπους. Ενώ πριν λίγα χρόνια η μεσαία τάξη χαίρονταν που βρίσκονταν στην “κοινωνία των 2/3” σήμερα οι μισοί από αυτούς έχουν περάσει στην άλλη πλευρά, στην “πλέμπα” και έχει και συνέχεια.\nΟι τραπεζίτες αγοράζουν χρόνο, το πρόγραμμα ποσοτικής χαλάρωσης δεν είναι παρά ένα από τα εργαλεία που επιστρατεύουν την τελευταία στιγμή πριν από το κραχ, να ξεγελάσουν όσους περισσότερους μπορούν. Έλα όμως που ο κόσμος ξύπνησε και ρωτάει:\nΕρώτηση: Που βρήκε η ΕΚΤ και τα ΕΚΤακια όλα αυτά τα δις? Απάντηση: Από πουθενά! Πολύ απλά με περίπλοκους όρους οι σύγχρονοι ιεροφάντες του συστήματος προσπαθούν να κρύψουν την αλήθεια ότι όλα αυτά τα δις τα δημιουργούν από το πουθενά και στη συνέχεια τα δανείζουν σε μας τους έξυπνους που τους λέμε και ευχαριστώ παρακαλώ.\nΕρώτηση: Μπορούν τα κράτη να δημιουργήσουν όλα αυτά τα δις από μόνα τους? Απάντηση: και φυσικά μπορούν αλλά δεν θέλουν για να μη χαλάσουν τη “σούπα”. Πολύ απλά, εφόσον η έλλειψη ρευστότητας είναι δεδομένη αυτό που μπορούν να κάνουν τα κράτη είναι να δημιουργήσουν αυτά τα χρήματα μόνα τους και όχι να τα δανειστούν από κάποιον άλλον, την ΕΚΤ που τα δημιούργησε από το πουθενά και φυσικά θέλει να τα επιστρέψουμε με τόκο.\nΕρώτηση: Η ποσοτική χαλάρωση γιατί μπήκε σε εφαρμογή? Απάντηση: Φυσικά για να δώσει ρευστότητα εκεί που υπάρχει ανάγκη. Αυτό που βλέπουμε όμως είναι ότι η ρευστότητα θα πάει εκεί που ήδη υπάρχει πλούτος και επομένως θα επιταχύνει ακόμα περισσότερο τη δική τους ανάπτυξη και φυσικά εμείς θα περιμένουμε τον Ιούλιο και θα περάσουμε από εξετάσεις να πάρουμε ψίχουλα και αυτά αν είμαστε καλά παιδιά!!\nΤελικά το διακύβευμα είναι μια άλλη οικονομία. Ένα άλλος μηχανισμός δημιουργίας χρήματος, δημοκρατικά ελεγχόμενος από τα κράτη και τους λαούς και όχι από μια μικρή και σκοτεινή ομάδα που ξεκάθαρα εξυπηρετεί τα συμφέροντα των λίγων και των ισχυρών, σε βάρος ολόκληρων κρατών και λαών.


Ησυχία στο σεξ και βία κατά των γυναικών προτείνει το κόμμα του Ερντογάν | Ειδήσεις | News 24/7\nΠολυγαμία που προάγει τον ανταγωνισμό, ενθάρρυνση στη βία εναντίον των γυναικών για να αγαπούν περισσότερο του άνδρες τους και ησυχία κατά τη διάρκεια του σεξ για να αποφευχθεί η γέννηση τραυλών παιδιών, προτείνει το νέο βιβλίο του AKP\nΔεκεμβρίου 16 2016 19:55\nΑφορμή για πολιτική αντιπαράθεση και έντονη κριτική προκάλεσε η επιλογή τοπικών αρχόντων στην Τουρκία, να διανείμουν εγχειρίδιο ορθής σεξουαλικής συμπεριφοράς σε νέα παντρεμένα ζευγάρια. Το εν λόγω βιβλίο, με τις απίθανες προτάσεις προς τους νεόνυμφους, διένειμε η τοπική δημοτική αρχή της Επαρχίας της Κιουτάχειας, η οποία και πρόσκειται στο κυβερνών κόμμα AKP, του Ταγίπ Ερντογάν.\nΣτις σελίδες του αναφέρεται πως μια γυναίκα θα πρέπει να παραμένει υπάκουη στον σύζυγό της "να σιωπά και να απολογείται αμέσως όταν εκείνος νευριάζει μαζί της". Σε άλλο σημείο, οι εμπνευστές του ισχυρίζονται πως η πολυγαμία μπορεί να είναι θετική για το ζευγάρι, καθώς προάγει τον "ανταγωνισμό". "Ένας άνδρας που έχει παντρευτεί μια κακότροπη γυναίκα, αντί να χωρίσει και να την αφήσει σε κάποιον άλλον, μπορεί να παντρευτεί μια άλλη γυναίκα χωρίς να πάρει διαζύγιο. Η κατάσταση αυτή δημιουργεί ανταγωνισμό" σημειώνεται στο εγχειρίδιο.\nΕπιπλέον, συστήνει στο ζευγάρι να μην μιλά κατά τη διάρκεια της σεξουαλικής επαφής, καθώς μπορεί κάτι τέτοιο να προκαλέσει τραυλισμό στο παιδί που θα γεννηθεί.\nΗ αντίδραση της αντιπολίτευσης ήταν άμεση. Η βουλευτής της αντιπολίτευσης Φατμά Καπλάν Χουριέτ, ανέφερε στο τουρκικό κοινοβούλιο πως το βιβλίο αυτό είναι γεμάτο φαντασιόπληκτο και ανήθικο περιεχόμενο. "Το βιβλίο που διανεμήθηκε από τη δημοτική αρχή είναι ανήθικο. Υποστηρίζει πως το μπαλέτο και το θέατρο είναι εστίες δαιμόνων, πως οι γυναίκες δεν θα έπρεπε να γυμνάζονται σε γυμναστήρια ή πάρκα και ενθαρρύνει τη βία εναντίων γυναικών τονίζοντας πως αν κανείς χτυπά τη σύντροφό του, εκείνη θα τον αγαπά και θα τον θέλει ακόμη περισσότερο. Επίσης, αναφέρει πως παιδιά μεταξύ 10 και 12 ετών θα έπρεπε να μπορούν να παντρεύονται μεταξύ τους" ανέφερε σε ιδιαίτερα επικριτικό ύφος η βουλευτής.\nΟ καθένας μπορεί να διανείμει βιβλία όπως θέλει, αλλά οι άνθρωποι οφείλουν να διαθέτουν ισορροπία. Δεν μπορούμε να βασιζόμαστε σε γνώμες που είναι πρωτόγονες και αντιεπιστημονικές\nΣε κάθε περίπτωση, τα όσα αναγράφονται στο βιβλίο συνάντησαν την αντίδραση και της κυβέρνησης. Ο υπουργός παιδείας Ιζμέτ Γιλμάζ χαρακτήρισε το εγχειρίδιο "πρωτόγονο". "Ο καθένας μπορεί να διανείμει βιβλία όπως θέλει, αλλά οι άνθρωποι οφείλουν να διαθέτουν ισορροπία. Δεν μπορούμε να βασιζόμαστε σε γνώμες που είναι πρωτόγονες και αντιεπιστημονικές" τόνισε ο υπουργός.\nΤα επικίνδυνα παιχνίδια του AKP με την κοσμικότητα\nΜπορεί το γεγονός αυτό να είναι μεμονωμένο και προϊόν γραφικότητας, δείχνει όμως με ιδιαίτερα ανησυχητικό και γλαφυρό τρόπο τις φωνές που εδράζονται εντός του κόμματος Ερντογάν. Φωνές που επιθυμούν την κατάργηση της λαϊκότητας της Τουρκίας, της αναίρεσης του κοσμικού κράτους που κέρδισε ο τουρκικός λαός μετά την ηγεσία Ατατούρκ. Είναι άλλωστε πολλές οι αναφορές στελεχών του κόμματος, αλλά και του ίδιου του ηγέτη τους στον ισλαμικό νόμο και την ανάγκη της Τουρκίας να υπακούει σε αυτόν.\nΠριν από μερικές ημέρες, ένταση είχε προκαλέσει νομοσχέδιο της κυβέρνησης που έδινε τη δυνατότητα σε άνδρες που είχαν σεξουαλικές σχέσεις με ανήλικα κορίτσια, να διαφεύγουν της ποινικής δίωξης σε περίπτωση γάμου με τα θύματά τους. Το AKP ισχυριζόταν τότε πως με το νέο νόμο απαντούσε σε ένα κοινωνικό πρόβλημα, που ήθελε οικογένειες να παντρεύουν τα παιδιά τους, παρά το νόμο που το απαγορεύει για παιδιά κάτω των 17 ετών και έτσι αντιμετώπιζαν την αυστηρότητα του νόμου. Η κυβέρνηση αναγκάστηκε να αποσύρει το νομοσχέδιο, έπειτα από πολιτική και κοινωνική κατακραυγή.\nΔεν μπορείτε να απελευθερώνετε τις γυναίκες καταστρέφοντας την έννοια της οικογένειας\nΤο καθεστώς Ερντογάν ήταν άλλωστε εκείνο που επανέφερε τη μαντήλα, θρησκευτικό κατάλοιπο που είχε απαγορευτεί επί 90 συναπτά έτη από τη χώρα. Και μπορεί πρόσφατα ο πρόεδρος της Τουρκίας να κάλεσε τους μουσουλμάνους να σταματήσουν να κλειδώνουν τις γυναίκες τους και να τους επιτρέψουν να βγουν στην αγορά εργασίας, να μορφωθούν και να συνεισφέρουν στην κοινωνία, λίγους μήνες νωρίτερα όμως έλεγε τα ακριβώς αντίθετα. "Δεν μπορείτε να απελευθερώνετε τις γυναίκες καταστρέφοντας την έννοια της οικογένειας" σημείωνε ανήμερα της ημέρας της γυναίκας την περασμένη άνοιξη και τόνιζε πως για εκείνον "η γυναίκα είναι πάνω απ' όλα μάνα".\nΣτο ίδιο μήκος κύματος και η σύζυγος Ερντογάν, Εμινέ, η οποία σε δημόσιες τοποθετήσεις πριν από μήνες εκθείαζε το ρόλο του χαρεμιού στην Οθωμανική αυτοκρατορία, που όπως σημείωνε αποτελούσε "ένα σχολείο για την προετοιμασία των γυναικών για τη ζωή".\nΜΕ ΠΛΗΡΟΦΟΡΙΕΣ ΑΠΟ HURRIYET\nΕμινέ Ερντογάν: Το χαρέμι ήταν σχολείο για την προετοιμασία των γυναικών


Αρχίζει και πάλι το πρωτάθλημα της Super League – VIPNEWS\nΗ κυβέρνηση έδωσε τελικά το πράσινο φως και η Super League αρχίζει και πάλι.\nΤο πρωτάθλημα της Ά Εθνικής ποδοσφαίρου, είχε διακοπεί όπως και τα υπόλοιπα πρωταθλήματα εξαιτίας της πανδημίας του κορωνοϊού.\nΗ επιβολή των αυστηρών περιοριστικών μέτρων, είχε βάλει και το ποδοσφαιρικό πρωτάθλημα στον πάγο, με αποτέλεσμα να μην γίνονται αγώνες.\nΩστόσο, μετά την άρση των περιοριστικών μέτρων, υπήρξαν αιτήματα για άμεση έναρξη των αγώνων. Η Λίγκα είχε αποφασίσει την επανέναρξη της Super League. Ωστόσο απέμενε το τελικό οκέι από την κυβέρνηση για να ξεκινήσει και πάλι το πρωτάθλημα.\nΤην Τετάρτη 27 Μαίου, εγκρίθηκε και το υγειονομικό πρωτόκολλο εγκρίθηκε κι έτσι άνοιξε ο δρόμος για να δοθεί κι επισήμως το πράσινο φως. Κάτι που έγινε τελικά, με την κυβέρνηση να επιτρέπει την έναρξη της Super League.\nΕτσι, η σέντρα γίνεται στις 6-7 Ιουνίου με τους ποδοσφαιρικούς αγώνες να ξεκινούν και πάλι.\nἘτσι την Πέμπτη (27/5) θα γίνει η συνεδρίαση του Δ.Σ. στη Λίγκα, με τηλεδιάσκεψη, ώστε να οριστεί η κλήρωση των πλέι άουτ, αλλά και ο ορισμός των πρώτων αγωνιστικών των πλέι οφ.\nSuper League πρωτάθλημα